
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 213 

17 Δεκεμβρίου 2010 


ΝΟΜΟΣ ΥΠ’ ΑΡΙΘ. 3900 

Εξορθολογισμός διαδικασιών καί επιτάχυνση της 
διοικητικής δίκης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΠΡΩΤΟ ΚΕΦΑΛΑΙΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

1. Οποιοδήποτε ένδικο βοήθημα ή μέσο ενώπιον οποι- 
ουδήποτε διοικητικού δικαστηρίου μπορεί να εισαχθεί 
στο Συμβούλιο της Επικράτειας με πράξη τριμελούς 
Επιτροπής, αποτελούμενης από τον Πρόεδρό του, τον 
αρχαιότερο Αντιπρόεδρο και τον Πρόεδρο του αρμό¬ 
διου καθ’ ύλην Τμήματος, ύστερα από αίτημα ενός των 
διαδίκων, όταν με αυτό τίθεται ζήτημα γενικότερου εν¬ 
διαφέροντος που έχει συνέπειες για ευρύτερο κύκλο 
προσώπων. 

Η πράξη αυτή δημοσιεύεται σε δύο ημερήσιες εφη¬ 
μερίδες των Αθηνών και συνεπάγεται την αναστολή 
εκδίκασης των εκκρεμών υποθέσεων, στις οποίες τίθε¬ 
ται το ίδιο ζήτημα. Μετά την επίλυσή του, το Συμβού¬ 
λιο της Επικράτειας μπορεί να παραπέμψει το ένδικο 
μέσο ή βοήθημα στο αρμόδιο διοικητικό δικαστήριο. 
Η απόφαση του Συμβουλίου της Επικράτειας δεσμεύει 
τους διαδίκους της ενώπιον του δίκης, στους οποίους 
περιλαμβάνονται και οι παρεμβάντες. 

Στη δίκη ενώπιον του Συμβουλίου της Επικράτειας 
μπορεί να παρέμβει κάθε διάδικος σε εκκρεμή δίκη, στην 
οποία τίθεται το ίδιο ως άνω ζήτημα, και να προβάλει 
τους ισχυρισμούς του σχετικά με το ζήτημα αυτό. Για 
την εν λόγω παρέμβαση δεν καταλογίζεται δικαστική 
δαπάνη, η δε μη άσκησή της δεν δημιουργεί δικαίωμα 
ασκήσεως ανακοπής ή τριτανακοπής. 

2. Όταν διοικητικό δικαστήριο επιλαμβάνεται υπόθε¬ 
σης, στην οποία ανακύπτει τέτοιο ζήτημα, μπορεί με 
απόφασή του, που δεν υπόκειται σε ένδικα μέσα, να 
υποβάλει σχετικό προδικαστικό ερώτημα στο Συμβούλιο 
της Επικράτειας. Το δεύτερο εδάφιο της προηγούμενης 
παραγράφου εφαρμόζεται αναλόγως. 


Η απόφαση του Συμβουλίου της Επικράτειας είναι 
υποχρεωτική για το δικαστήριο που υπέβαλε το ερώ¬ 
τημα και δεσμεύει τους παρεμβάντες ενώπιον του. 

Άρθρο 2 

Κατ’ αποφάσεως διοικητικού δικαστηρίου που κρίνει 
διάταξη τυπικού νόμου αντισυνταγματική ή αντίθετη σε 
άλλη υπερνομοθετική διάταξη, χωρίς το ζήτημα αυτό να 
έχει κριθεί με προηγούμενη απόφαση του Συμβουλίου 
της Επικράτειας, χωρεί ενώπιον αυτού, κατά παρέκ¬ 
κλιση από κάθε άλλη διάταξη, αίτηση αναιρέσεως, αν 
πρόκειται για διαφορά ουσίας, ή έφεση, αν πρόκειται 
για ακυρωτική διαφορά. Αν το Συμβούλιο της Επικρά¬ 
τειας διαπιστώσει ότι δεν συντρέχουν οι προϋποθέσεις 
της διάταξης αυτής, μπορεί, εφόσον η απόφαση αυτή 
υπόκειται σε έφεση ενώπιον άλλου δικαστηρίου, να του 
παραπέμψει την υπόθεση προς εκδίκαση. 

Άρθρο 3 

1. Μέσα σε τριάντα ημέρες από την άσκηση αίτησης 
αναιρέσεως ενώπιον του Συμβουλίου της Επικράτειας 
από το Δημόσιο ή νομικό πρόσωπο δημοσίου δικαίου, 
του οποίου η νομική υπηρεσία και η δικαστική εκπροσώ¬ 
πηση διεξάγεται από το Νομικό Συμβούλιο του Κράτους 
ή από μέλη του, το αναιρεσείον, με επιμέλεια του υπο- 
γράφοντος το αναιρετήριο δικαστικού πληρεξουσίου, 
αποστέλλει στο Ν.Σ.Κ. αντίγραφο του αναιρετηρίου, 
των προσβαλλόμενων αποφάσεων, των εισαγωγικών 
εγγράφων της κύριας δίκης και των παρεμπιπτουσών 
δικών, καθώς και των υπομνημάτων των διαδίκων. 

2. Το κατά την επόμενη παράγραφο αρμόδιο όργανο 
του Νομικού Συμβουλίου του Κράτους, μέσα σε τρεις 
μήνες από την άσκηση της αίτησης, εκφράζει τη γνώμη 
του για το παραδεκτό και το βάσιμο τουλάχιστον ενός, 
από τους λόγους της, λαμβάνοντας πάντοτε υπόψη και 
τη νομολογία του οικείου δικαστηρίου. Αν μέσα στη 
προθεσμία αυτή, το αναιρεσείον δεν καταθέσει στη 
γραμματεία του δικαστηρίου, στο οποίο έχει κατατεθεί 
η αναίρεση, κυρωμένο αντίγραφο θετικής γνώμης, η 
αίτηση αναιρέσεως θεωρείται ότι δεν ασκήθηκε και δεν 
διαβιβάζεται στο Συμβούλιο της Επικράτειας. Η υπόθεση 
εισάγεται προς συζήτηση μόνον ως προς τους λόγους 
του αναιρετηρίου, ως και τους προσθέτους, για τους 
οποίους υπάρχει ήδη θετική γνώμη του Νομικού Συμ¬ 
βουλίου του Κράτους. 

3. Με απόφαση του Προέδρου του Νομικού Συμβου¬ 
λίου του Κράτους, που εκδίδεται ύστερα από σύμφωνη 
γνώμη της Ολομέλειας του και δημοσιεύεται στην Εφη¬ 
μερίδα της Κυβερνήσεως μέσα σε τρεις μήνες από την 
έναρξη ισχύος του νόμου αυτού, ορίζεται το όργανο του 
Νομικού Συμβουλίου του Κράτους, το οποίο εκφράζει 
την γνώμη του σύμφωνα με τη διάταξη της προηγούμε¬ 
νης παραγράφου, και ρυθμίζεται κάθε διαδικαστικό θέμα 
αναγκαίο για την εφαρμογή του παρόντος άρθρου. 

4. Οι διατάξεις του άρθρου αυτού δεν εφαρμόζονται 
επί αιτήσεων που ασκούνται από τους οργανισμούς 
τοπικής αυτοδιοίκησης, τα ανώτατα εκπαιδευτικά ιδρύ¬ 
ματα και τα εκκλησιαστικά νομικά πρόσωπα. 

5. Οι διατάξεις των παραγράφων 1 έως και 3 εφαρμό¬ 
ζονται επί αιτήσεων που ασκούνται μετά την πάροδο 
ενός μηνάς από τη δημοσίευση της απόφασης της πα¬ 
ραγράφου 3 στην Εφημερίδα της Κυβερνήσεως. 

ΔΕΥΤΕΡΟ ΚΕΦΑΛΑΙΟ 
ΤΡΟΠΟΠΟΙΗΣΗ ΤΗΣ ΝΟΜΟΘΕΣΙΑΣ 
ΤΟΥ ΣΥΜΒΟΥΛΙΟΥ ΤΗΣ ΕΠΙΚΡΑΤΕΙΑΣ 

Άρθρο 4 

1. Η παράγραφος 1 του άρθρου 14 του π.δ. 18/1989 (ΦΕΚ 
8 Α'), όπως αντικαταστάθηκε με την παρ. 4 του άρθρου 1 
του ν. 1968/1991 (ΦΕΚ 150 Α'), αντικαθίσταται ως εξής: 

«1. Με απόφαση της Ολομέλειας καθορίζονται οι κα¬ 
τηγορίες υποθέσεων που υπάγονται στην αρμοδιότητα 
καθενός από τα Τμήματα.» 

2. Οι παράγραφοι 2 και 3 του άρθρου 14 του π.δ. 18/1989 
αντικαθίστανται ως εξής: 

«2. Η Ολομέλεια είναι αρμόδια: 

α) Για ζήτημα ή υπόθεση που παραπέμπεται ενώπιον 
της με απόφαση Τμήματος, πενταμελούς ή επταμελούς 
σύνθεσης, λόγω μεγαλύτερης σπουδαιότητας, ιδίως 
όταν πρόκειται για θέματα γενικότερης σημασίας. Η 
παραπεμπτική απόφαση επέχει θέση έκθεσης του Συμ¬ 
βούλου που ορίζεται εισηγητής με την ίδια απόφαση. 

β) Για κάθε υπόθεση, την οποία ο Πρόεδρος του 
Συμβουλίου εισάγει ενώπιον της για τους λόγους του 
προηγούμενου εδαφίου, ακόμη και αν η υπόθεση έχει 
εισαχθεί σε Τμήμα. Εισηγητής στην Ολομέλεια ορίζεται 
Σύμβουλος. 

3. Η Ολομέλεια μπορεί, αφού επιλύσει τα θέματα γε¬ 
νικότερης σημασίας, να εκδικάσει εξ ολοκλήρου την 
υπόθεση ή να την παραπέμψει για εκδίκαση στο αρ¬ 
μόδιο Τ μήμα.» 

3. Η παράγραφος 6 του άρθρου 14 του π.δ. 18/1989 
αντικαθίσταται ως εξής: 

«6. Οταν ένα Τμήμα κρίνει ότι είναι αναρμόδιο, πα¬ 
ραπέμπει την υπόθεση στον Πρόεδρο του Συμβουλίου. 
Αυτός με πράξη του επιλύει το ζήτημα της αρμοδιό¬ 
τητας δεσμευτικά και παραπέμπει την υπόθεση στο 
αρμόδιο Τμήμα.» 

4. Στην παράγραφο 7 του άρθρου 14 του π.δ. 18/1989, 
όπως αντικαταστάθηκε με το άρθρο 7 του ν. 2944/2001 
(ΦΕΚ 222 Α'), οι λέξεις «στον αρμόδιο σχηματισμό» αντι¬ 
καθίστανται με τις λέξεις «στον Πρόεδρο του Συμβου¬ 
λίου κατά την προηγούμενη παράγραφο.» 

5. Στο άρθρο 14 του π.δ. 18/1989 προστίθεται παρά¬ 
γραφος 8 ως εξής: 

«8. Υπόθεση που εισήχθη λόγω σπουδαιότητας στην 
Ολομέλεια ή στην επταμελή σύνθεση Τ μήματος μπορεί 
να εισαχθεί με νεότερη πράξη του οικείου Προέδρου 


στο αρμόδιο Τμήμα, είτε στην πενταμελή σύνθεση, αντι- 
στοίχως.» 

Άρθρο 5 

Στην παράγραφο 5 του άρθρου 21 του π.δ. 18/1989 
προστίθεται νέο εδάφιο ως εξής: 

«Όταν η συζήτηση της υπόθεσης ματαιώνεται λόγω 
εκτάκτων περιστατικών, οι κοινοποιήσεις δεν επανα¬ 
λαμβάνονται.» 

Άρθρο 6 

1. Η παράγραφος 1 του άρθρου 22 του π.δ. 18/1989, 
όπως αντικαταστάθηκε με την παρ. 12 του άρθρου 1 του 
ν. 1968/1991 (ΦΕΚ 150 Α'), αντικαθίσταται ως εξής: 

«1. Ο εισηγητής φροντίζει για τη συγκέντρωση κάθε 
στοιχείου χρήσιμου για τη διερεύνηση της υπόθεσης και 
συντάσσει συνοπτική έκθεση, η οποία διαλαμβάνει το 
ιστορικό της διαφοράς, τα στοιχεία που βεβαιώνονται 
από τα έγγραφα και τα ζητήματα που ανακύπτουν. 

Η έκθεση επισυνάπτεται στο φάκελο το αργότερο 
τρεις ημέρες πριν από τη συζήτηση για να λάβουν γνώ¬ 
ση οι διάδικοι. Εάν δεν επισυναφθεί κατά τα ανωτέρω, η 
υπόθεση, εφόσον υποβληθεί σχετική αίτηση από κάποιο 
διάδικο, αναβάλλεται υποχρεωτικώς σε μεταγενέστερη 
δικάσιμο, προκειμένου να επισυναφθεί η έκθεση εμπρο- 
θέσμως στο φάκελο.» 

2. Η παράγραφος 4 του άρθρου 22 του π.δ. 18/1989 
αντικαθίσταται ως εξής: 

«4. Ο εισηγητής, πέντε ημέρες πριν από τη δικάσι¬ 
μο που έχει ορισθεί με την οικεία πράξη του Προέ¬ 
δρου, οφείλει να δηλώσει στη Γραμματεία του οικείου 
σχηματισμού, αν η υπόθεση είναι ώριμη για συζήτηση. 
Η παράλειψη της δήλωσης αυτής επάγεται το απαράδε¬ 
κτο της συζήτησης της υπόθεσης και την αυτεπάγγελτη 
αναβολή της σε μεταγενέστερη δικάσιμο.» 

3. Το πρώτο εδάφιο της παραγράφου 1 του άρθρου 
33 του π.δ. 18/1989 αντικαθίσταται ως εξής: 

«Η συζήτηση αρχίζει με την ανάγνωση από τον ειση¬ 
γητή της έκθεσής του.» 

4. Η παράγραφος 2 του άρθρου 33 του π.δ. 18/1989, 
όπως προστέθηκε με την παράγραφο 2 του άρθρου 32 
του ν. 3772/2009 (ΦΕΚ 112 Α'), αντικαθίσταται ως εξής: 

«2. Εάν όλοι οι παριστάμενοι πληρεξούσιοι δηλώσουν 
ότι προτίθενται να αναφερθούν στο δικόγραφο ή σε 
υπόμνημα που θα καταθέσουν, χωρίς προφορική ανά¬ 
πτυξη, τότε η υπόθεση αυτή μπορεί να συζητείται κατά 
προτεραιότητα μετά την προεκφώνηση.» 

Άρθρο 7 

Η παράγραφος 1 του άρθρου 34Α του π.δ. 18/1989, όπως 
αντικαταστάθηκε από το άρθρο 33 του ν. 3772/2009, 
αντικαθίσταται ως εξής: 

«1. Δικαστικός σχηματισμός που συγκροτείται από τον 
Πρόεδρο του αρμόδιου Τμήματος και απαρτίζεται από 
τον ίδιο ή τον νόμιμο αναπληρωτή του, τον εισηγητή 
της υπόθεσης και ένα σύμβουλο μπορεί, με ομόφωνη 
απόφασή του που λαμβάνεται σε συμβούλιο, να απορ¬ 
ρίπτει ένδικα βοηθήματα και μέσα που είναι προδήλως 
απαράδεκτα ή αβάσιμα και να παραπέμπει στο αρμόδιο 
διοικητικό δικαστήριο υποθέσεις που έχουν εισαχθεί 
στο Συμβούλιο της Επικράτειας αναρμοδίως. 

Με την ίδια απόφαση απορρίπτεται ή παραπέμπεται 
κατά περίπτωση και η τυχόν εκκρεμής αίτηση ανα¬ 
στολής. 

Μετά τον ορισμό εισηγητή και δικασίμου κατά το 
άρθρο 20, ο εισηγητής, αν κρίνει ότι το ένδικο βοήθη¬ 
μα ή μέσο είναι προδήλως απαράδεκτο ή αβάσιμο ή 
ότι αυτό ανήκει στην αρμοδιότητα άλλου δικαστηρίου, 
μπορεί να προτείνει στον Πρόεδρο την εισαγωγή του 
στο δικαστικό σχηματισμό σε συμβούλιο του παρόντος 
άρθρου. Στην περίπτωση αυτή, η πράξη εισαγωγής στον 
ανωτέρω σχηματισμό κοινοποιείται κατά το άρθρο 21, 
καθώς και στον διάδικο που άσκησε το ένδικο βοήθημα 
ή μέσο. 

Οι πάρεδροι συμμετέχουν στους σχηματισμούς της 
παραγράφου αυτής με αποφασιστική ψήφο.» 

Άρθρο 8 

Η παράγραφος 1 του άρθρου 36 του π.δ. 18/1989, όπως 
αντικαταστάθηκε με τις παραγράφους 3 του άρθρου 4 
του ν. 2479/1997 (ΦΕΚ 67 Α') και 8 του άρθρου 22 του 
ν. 3226/2004 (ΦΕΚ 24 Α'), αντικαθίσταται ως εξής: 

«1. Το ένδικο μέσο που ασκείται στο Συμβούλιο της 
Επικράτειας απορρίπτεται ως απαράδεκτο, αν μέσα σε 
ένα μήνα από την κατάθεση του εισαγωγικού δικογρά¬ 
φου της δίκης δεν καταβληθεί παράβολο. 

Το παράβολο ορίζεται, όταν πρόκειται για αίτηση ακυ- 
ρώσεως, έφεση, υπαλληλική προσφυγή, τριτανακοπή ή 
αίτηση αναιρέσεως σε διαφορές κοινωνικής ασφάλισης 
σε εκατόν πενήντα ευρώ, όταν πρόκειται για αίτηση 
αναστολής εκτελέσεως, αίτηση ασφαλιστικών μέτρων, 
αίτηση ερμηνείας και αίτηση διόρθωσης σε εκατό ευρώ 
και όταν πρόκειται για αίτηση αναιρέσεως, πλην εκεί¬ 
νων που αφορούν διαφορές κοινωνικής ασφάλισης, σε 
διακόσια πενήντα ευρώ. 

Από την υποχρέωση καταβολής παράβολου απαλ¬ 
λάσσονται το Δημόσιο και οι οργανισμοί τοπικής αυ¬ 
τοδιοίκησης.» 

Άρθρο 9 

Το τέταρτο εδάφιο της παραγράφου 4 του άρθρου 
36 του π.δ. 18/1989 αντικαθίσταται ως εξής: 

«Επί προφανώς απαραδέκτου ή αβασίμου ενδίκου μέ¬ 
σου, μπορεί να απαγγείλει ως και τον εικοσαπλασιασμό 
του παράβολου.» 

Άρθρο 10 

Στο τέλος της παραγράφου 2 του άρθρου 52 του 
π.δ. 18/1989, όπως αντικαταστάθηκε με το άρθρο 35 του 
ν. 2721/1999 (ΦΕΚ 112 Α'), προστίθενται τα εξής εδάφια: 

«Ο Πρόεδρος του Συμβουλίου ή του αρμόδιου Τμήμα¬ 
τος μπορεί να εισάγει αίτηση, λόγω της σπουδαιότητας 
των ζητημάτων που ανακύπτουν, στην Επιτροπή υπό 
πενταμελή σύνθεση. 

Αν Επιτροπή Τμήματος διαπιστώνει αντίθετη νομο¬ 
λογία, παραπέμπει με πρακτικό της την αίτηση στην 
Επιτροπή της Ολομέλειας υπό πενταμελή σύνθεση, στην 
οποία, πέραν του Πρόεδρου, συμμετέχουν σύμβουλοι. 

Ως εισηγητής ενώπιον αυτής παραμένει εκείνος που 
είχε ορισθεί αρχικά, σύμβουλος ή πάρεδρος. 

Οι πάρεδροι συμμετέχουν στις Επιτροπές της διάτα¬ 
ξης αυτής με αποφασιστική ψήφο.» 

Άρθρο 11 

Στο π.δ. 18/1989 προστίθεται άρθρο 52Α ως εξής: 

«Άρθρο 52Α 

Ι.'Οταν ασκείται αίτηση ακυρώσεως κατά αδείας οικο¬ 
δομής, που εκδόθηκε κατ’ εφαρμογή διατάξεων για την 


εκτός σχεδίου δόμηση, η εκτέλεση της προσβαλλομένης 
αδείας αναστέλλεται αυτοδικαίως για διάστημα εξήντα 
ημερών από την κοινοποίηση της αιτήσεως στην αρχή 
που εξέδωσε την πράξη. Στην περίπτωση αυτή, αντίγρα¬ 
φο της αιτήσεως ακυρώσεως, από το οποίο προκύπτει 
η οικεία πράξη κατάθεσης, καθώς και της ασκηθείσης 
αίτησης αναστολής, κοινοποιείται αμέσως, με επιμέ¬ 
λεια του αιτούντος, στην ανωτέρω αρχή, η οποία υπο- 
χρεούται να μεριμνήσει για τη συμμόρφωση προς το 
ανασταλτικό αποτέλεσμα, καθώς και στον δικαιούχο 
της αδείας. Το ανασταλτικό αποτέλεσμα αίρεται και 
πριν παρέλθει το εξηκονθήμερο, αν εντός του χρονι¬ 
κού αυτού διαστήματος απορριφθεί η τυχόν ασκηθείσα 
αίτηση αναστολής. 

2. Ο πρόεδρος μπορεί να διατάξει την άρση του κατά 
την προηγούμενη παράγραφο ανασταλτικού αποτελέ¬ 
σματος, κατόπιν αιτήσεως εκείνου που δικαιούται να 
ασκήσει παρέμβαση ή της αρμόδιας αρχής, εφόσον η 
αίτηση ακυρώσεως είναι προδήλως απαράδεκτη ή προ¬ 
δήλως αβάσιμη. Μπορεί επίσης να διατάξει την εκτέ¬ 
λεση εργασιών αντιστήριξης και κάθε άλλο κατάλληλο 
μέτρο προς αποτροπή άμεσου κινδύνου, προκαλούμενου 
από την αυτοδίκαιη αναστολή εκτελέσεως της αδείας 
οικοδομής. 

3. Για την κατά την προηγούμενη παράγραφο αίτηση 
άρσης του ανασταλτικού αποτελέσματος δεν απαιτείται 
καταβολή παράβολου. Η αίτηση αυτή κοινοποιείται, με 
μέριμνα του αιτούντος, στον ασκήσαντα την αίτηση 
ακυρώσεως ή στον δικηγόρο που υπογράφει το δικό¬ 
γραφό της. 

4. Κατά τα λοιπά ισχύουν οι διατάξεις του άρθρου 
52.» 

Άρθρο 12 

1. Οι παράγραφοι 3 και 4 του άρθρου 53 του π.δ. 18/1989, 
όπως τροποποιήθηκαν με το άρθρο 35 του ν. 3772/2009, 
αντικαθίστανται ως εξής: 

«3. Η αίτηση αναιρέσεως επιτρέπεται μόνον όταν προ¬ 
βάλλεται από τον διάδικο με συγκεκριμένους ισχυρι¬ 
σμούς που περιέχονται στο εισαγωγικό δικόγραφο ότι 
δεν υπάρχει νομολογία του Συμβουλίου της Επικράτειας 
ή ότι υπάρχει αντίθεση της προσβαλλομένης αποφάσε- 
ως προς τη νομολογία του Συμβουλίου της Επικράτειας 
ή άλλου ανωτάτου δικαστηρίου είτε προς ανέκκλητη 
απόφαση διοικητικού δικαστηρίου. 

4. Δεν επιτρέπεται η άσκηση αίτησης αναιρέσεως, 
όταν το ποσό της διαφοράς που άγεται ενώπιον του 
Συμβουλίου της Επικράτειας είναι κατώτερο από σαρά¬ 
ντα χιλιάδες ευρώ, εκτός αν προσβάλλονται αποφάσεις 
που εκδίδονται επί προσφυγών ουσίας, εφόσον αφο¬ 
ρούν περιοδικές παροχές ή τη θεμελίωση του δικαι¬ 
ώματος σε σύνταξη ή τη θεμελίωση του δικαιώματος 
σε εφάπαξ παροχή και τον καθορισμό του ύψους της. 
Ειδικώς στις διαφορές από διοικητικές συμβάσεις, το 
όριο αυτό ορίζεται στις διακόσιες χιλιάδες ευρώ. Τα 
ποσά αυτά μπορεί να αναπροσαρμόζονται με προεδρι¬ 
κό διάταγμα που εκδίδεται με πρόταση του Υπουργού 
Δικαιοσύνης, Διαφάνειας και Ανθρωπίνων Δικαιωμάτων 
ύστερα από γνώμη της Ολομέλειας του Συμβουλίου της 
Επικράτειας. 

Προκειμένου για διαφορές από ασφαλιστικές εισφο¬ 
ρές, φόρους, δασμούς, τέλη και συναφή δικαιώματα, 
πρόστιμα και λοιπές κυρώσεις, ως ποσό της διαφοράς 

νοείται το ποσό εισφοράς, φόρου κ.λπ., χωρίς προσαυ¬ 
ξήσεις και πρόσθετους φόρους που αμφισβητείται ενώ¬ 
πιον του Συμβουλίου της Επικράτειας. 

Οι διατάξεις των προηγούμενων εδαφίων έχουν εφαρ¬ 
μογή και όταν το ένδικο μέσο που ασκήθηκε στο δικα¬ 
στήριο της ουσίας απορρίφθηκε για τυπικούς λόγους. 

Όταν η αίτηση αναιρέσεως ασκείται από τον ιδιώτη 
διάδικο, η αρμόδια κατά περίπτωση αρχή ή το νομικό 
πρόσωπο δημοσίου δικαίου υποβάλλουν στο Συμβού¬ 
λιο της Επικράτειας, με μέριμνα της Γραμματείας του 
Δικαστηρίου, σημείωμα για το παραπάνω ποσό της 
διαφοράς. 

Όταν η αίτηση αναιρέσεως ασκείται από τον διά¬ 
δικο, διοικητική αρχή ή το νομικό πρόσωπο δημοσίου 
δικαίου ή από τον προϊστάμενό τους Υπουργό, το εν 
λόγω σημείωμα συνυποβάλλεται με την κατάθεση του 
δικογράφου της αίτησης αναιρέσεως.» 

2. Στην παράγραφο 1 του άρθρου 58 του π.δ. 18/1989 
προστίθεται νέο εδάφιο ως εξής: 

«Η έφεση επιτρέπεται, μόνον όταν προβάλλεται από 
τον διάδικο, με συγκεκριμένους ισχυρισμούς που περι- 
έχονται στο σχετικό δικόγραφο, ότι δεν υπάρχει νομο¬ 
λογία του Συμβουλίου της Επικράτειας ή ότι υπάρχει 
αντίθεση της προσβαλλομένης αποφάσεως προς τη 
νομολογία του Συμβουλίου της Επικράτειας ή άλλου 
ανωτάτου δικαστηρίου είτε προς ανέκκλητη απόφαση 
διοικητικού δικαστηρίου.» 

ΤΡΙΤΟ ΚΕΦΑΛΑΙΟ 
ΤΡΟΠΟΠΟΙΗΣΕΙΣ 

ΤΟΥ ΚΩΔΙΚΑ ΔΙΟΙΚΗΤΙΚΗΣ ΔΙΚΟΝΟΜΙΑΣ 
Άρθρο 13 

1. Οι παράγραφοι 2 και 3 του άρθρου 6 του Κώδικα 
Διοικητικής Δικονομίας (ΚΔΔ), που κυρώθηκε με το άρ¬ 
θρο πρώτο του ν. 2717/1999 (ΦΕΚ 97 Α'), αντικαθίστανται 
ως εξής: 

«2. Κατ’ εξαίρεση, η εκδίκαση: 
α) των διαφορών από διοικητικές συμβάσεις ανήκει, 
σε πρώτο και τελευταίο βαθμό, στο εφετείο, 
β) των φορολογικών και τελωνειακών εν γένει δια¬ 
φορών, των οποίων το αντικείμενο υπερβαίνει το ποσό 
των εκατόν πενήντα χιλιάδων ευρώ, ανήκει σε πρώτο 
και τελευταίο βαθμό στο εφετείο, 
γ) των χρηματικών διαφορών, των οποίων το αντικεί¬ 
μενο δεν υπερβαίνει το ποσό των είκοσι χιλιάδων ευρώ, 
ανήκει στο μονομελές πρωτοδικείο, 
δ) των διαφορών που προκύπτουν από την εφαρμογή 
των άρθρων 13 και 14 του ν. 2523/1997 (ΦΕΚ 179 Α'), του 
άρθρου 153 του ν. 2960/2001 (ΦΕΚ 265 Α') και των πε¬ 
ριπτώσεων γ', δ' και ε' της παραγράφου 4 του άρθρου 
1 του ν. 1406/1983 (ΦΕΚ 182 Α'), η οποία προστέθηκε με 
την παράγραφο 1 του άρθρου 51 του ν. 3659/ 2008 (ΦΕΚ 
77 Α'), ανήκει στον πρόεδρο πρωτοδικών του διοικητι¬ 
κού πρωτοδικείου, ο οποίος αποφαίνεται ανεκκλήτως. 
Οι διατάξεις της παραγράφου 9 του άρθρου 13 του 
ν. 2523/1997, όπως ισχύουν μετά την κατάργηση του 
δευτέρου και του εβδόμου εδαφίου με την παράγραφο 
7 του άρθρου 2 του ν. 2954/2001 (ΦΕΚ 255 Α'), εφαρμό¬ 
ζονται για την εκδίκαση των προσφυγών αυτών. 

Αν πρόκειται για φορολογική ή τελωνειακή εν γένει 
διαφορά, για την εφαρμογή των παραπάνω περιπτώσε¬ 
ων β' και γ' η αρμοδιότητα προσδιορίζεται με βάση το 
ποσό του κύριου φόρου, δασμού, τέλους ή προστίμου. 


3. Αν η κατά τις περιπτώσεις β' και γ' της προηγού¬ 
μενης παραγράφου, χρηματική διαφορά έχει δημιουρ- 
γηθεί από τον καταλογισμό ή την οποιοσδήποτε άλλης 
φύσης βεβαίωση, με την ίδια πράξη, διάφορων ποσών 
κατά του ίδιου υποχρέου, η αρμοδιότητα καθορίζεται 
με βάση το μεγαλύτερο από τα ποσά αυτά. Το καθ’ 
ύλην αρμόδιο δικαστήριο για την πράξη με το μεγαλύ¬ 
τερο ποσό καθίσταται αρμόδιο και για τις υπόλοιπες 
συναφείς πράξεις.» 

2. Η παράγραφος 4 του άρθρου 6 του ΚΔΔ καταρ- 
γείται. 

3. Στην παράγραφο 6 του άρθρου 6 προστίθεται νέο 
εδάφιο ως εξής: 

«Κατ’ εξαίρεση, στις περιπτώσεις που η πρωτόδικη 
απόφαση εκδίδεται από το μονομελές πρωτοδικείο, η 
εκδίκαση της διαφοράς σε δεύτερο βαθμό ανήκει στο 
μονομελές εφετείο.» 

4. Οι διατάξεις των παραγράφων 1 και 2 καταλαμ¬ 
βάνουν και τις εκκρεμείς κατά την έναρξη ισχύος του 
παρόντος υποθέσεις. 

5. Η διάταξη της παραγράφου 3 ισχύει για εφέσεις 
κατά αποφάσεων που θα δημοσιευθούν ένα έτος μετά 
τη δημοσίευση του παρόντος. 

Αρθρο 14 

1. Στο άρθρο 7 του ΚΔΔ προστίθεται νέα παράγραφος 
3 ως εξής: 

«3. Αν πρόκειται για αγωγή προς επιδίωξη αξίωσης 
που ερείδεται σε πράξεις, παραλείψεις ή υλικές ενέρ¬ 
γειες οργάνων περισσοτέρων αρχών, η αρμοδιότητα 
καθορίζεται από την έδρα οποιοσδήποτε από τις αρχές 
αυτές, κατ’ επιλογήν του ενάγοντος.» 

2. Οι παράγραφοι 3 και 4 του άρθρου 7, όπως ίσχυε 
πριν από την τροποποίησή του με την παράγραφο 1 
του παρόντος, αναριθμούνται σε παραγράφους 4 και 
5, αντιστοίχως. 

3. Η παράγραφος 1 του άρθρου 2 του ν. 3659/2008 
καταλαμβάνει τις εκκρεμείς στις 8 Ιουνίου 2008 υπο¬ 
θέσεις. 

Αρθρο 15 

1. Στο άρθρο 27 του ΚΔΔ προστίθεται νέα παράγρα¬ 
φος 4 ως εξής: 

«4. Η παράγραφος 3 έχει εφαρμογή, εφόσον το αντι¬ 
κείμενο της φορολογικής διαφοράς που εισάγεται προς 
επίλυση δεν υπερβαίνει το ποσό των εκατόν πενήντα 
χιλιάδων ευρώ.» 

2. Η διάταξη της προηγούμενης παραγράφου δεν κα¬ 
ταλαμβάνει τις εκκρεμείς κατά την έναρξη ισχύος του 
παρόντος υποθέσεις.» 

Άρθρο 16 

1. Το πρώτο εδάφιο της παραγράφου 2 του άρθρου 
29 του ΚΔΔ αντικαθίσταται ως εξής: 

«Ειδικώς, στις φορολογικές εν γένει διαφορές με 
αντικείμενο που δεν υπερβαίνει το ποσό των εκατόν 
πενήντα χιλιάδων ευρώ, εκτός από τους δικαστικούς 
πληρεξουσίους της προηγούμενης παραγράφου, οι εκ¬ 
πρόσωποι του Δημοσίου και των άλλων νομικών προ¬ 
σώπων δημοσίου δικαίου μπορούν να διορίζουν ως δικα¬ 
στικούς πληρεξουσίους και υπαλλήλους των υπηρεσιών 
τους, με πράξη, στην οποία και καθορίζεται η έκταση 
της εξουσίας τους.» 

2. Η προηγούμενη παράγραφος δεν καταλαμβάνει 
τις εκκρεμείς κατά την έναρξη ισχύος του παρόντος 
υποθέσεις. 

Άρθρο 17 

Στο άρθρο 42 του ΚΔΔ προστίθεται παράγραφος 4 
ως εξής: 

«4. Αν από την έρευνα του φακέλου της υπόθεσης 
προκύψουν υπόνοιες για παράνομη ενέργεια ή παρά¬ 
λειψη διοικητικού οργάνου, η οποία μπορεί να επισύρει 
κατά νόμο τον προσωπικό καταλογισμό του ή διαπιστω¬ 
θούν πλημμέλειες ή κενά της διοικητικής διαδικασίας 
αποστέλλεται, με πρωτοβουλία του εισηγητή δικαστή, 
αντίγραφο της δικαστικής απόφασης, από την οποία 
προκύπτει η σχετική ενέργεια, παράλειψη ή πλημμέλεια, 
με ειδική επισήμανση αυτής στο οικείο διαβιβαστικό 
έγγραφο, στον Γενικό Επιθεωρητή Δημόσιας Διοίκησης, 
προκειμένου ο τελευταίος, ύστερα από σχετική έρευνα, 
να ενημερώσει το αρμόδιο για την υποβολή της αίτη¬ 
σης καταλογισμού όργανο και να προβεί σε κάθε άλλη 
απαιτούμενη ενέργεια της αρμοδιότητάς του.» 

Άρθρο 18 

1. Η παράγραφος 2 του άρθρου 64 του ΚΔΔ αντικα¬ 
θίσταται ως εξής: 

«2. Προσφυγή μπορεί επίσης να ασκήσει ο Υπουργός 
Οικονομικών, καθώς και τα όργανα, στα οποία έχει με¬ 
ταβιβαστεί η αρμοδιότητα αυτή με απόφασή του, υπέρ 
του Δημοσίου κατά των πράξεων των φορολογικών 
οργάνων του τελευταίου, οι οποίες εκδίδονται κατ’ 
εφαρμογή της φορολογικής εν γένει νομοθεσίας.» 

2. Η παράγραφος 4 του άρθρου 33 του ν. 702/1977, η 
οποία είχε καταργηθεί με το εδάφιο γ' της παρ. 2 του 
άρθρου 8 του ν. 1407/1984 και επαναφέρθηκε σε ισχύ με 
το άρθρο 8 του ν. 1649/1986 (ΦΕΚ 149 Α'), καταργείται. 

Άρθρο 19 

Η παρ. 2 του άρθρου 75 του ΚΔΔ αντικαθίσταται ως 

εξής: 

«2. Τα κατά το ουσιαστικό δίκαιο έννομα αποτελέ¬ 
σματα της άσκησης της αγωγής επέρχονται, ως προς 
τον εναγόμενο, από την επίδοσή της σε αυτόν από 
τον ενάγοντα. Η παραγραφή, η οποία σύμφωνα με το 
προηγούμενο εδάφιο διακόπηκε, αρχίζει πάλι μόνο από 
την τελεσιδικία της απόφασης ή την κατάργηση της 
δίκης.» 

Άρθρο 20 

1. Στο άρθρο 79 του ΚΔΔ προστίθεται νέα παράγρα¬ 
φος 5 ως εξής: 

«5. Σε περίπτωση προσφυγής κατά πράξης ή παρά¬ 
λειψης φορολογικής ή τελωνειακής αρχής: 

α) Το δικαστήριο ελέγχει την προσβαλλόμενη πράξη 
ή παράλειψη κατά το νόμο και την ουσία, μέσα στα 
όρια της προσφυγής, τα οποία προσδιορίζονται από 
τους λόγους και το αίτημά της. Κατ’ εξαίρεση, ο κατά 
το νόμο έλεγχος της προσβαλλόμενης πράξης ή παρά¬ 
λειψης, χωρεί αυτεπαγγέλτως, προκειμένου να διακριθεί 
αν υπάρχει παράβαση δεδικασμένου. 

β) Η πράξη ακυρώνεται για παράβαση διάταξης που 
ρυθμίζει τον τύπο ή τη διαδικασία έκδοσης της πράξης, 
μόνον αν ο προσφεύγων επικαλείται και αποδεικνύει 
βλάβη, η οποία δεν μπορεί να αποκατασταθεί διαφο¬ 
ρετικά παρά μόνο με την ακύρωση της πράξης. 


γ) Όταν κατά την επιβολή ορισμένης κύρωσης η αρχή 
διαθέτει εξουσία επιμέτρησης την οποία, παρά το νόμο, 
είτε δεν άσκησε καθόλου είτε άσκησε πλημμελώς, το 
δικαστήριο, ελέγχοντας κατά τα ανωτέρω, τη σχετική 
πράξη, ασκεί το ίδιο την εξουσία αυτή, επιβάλλοντας 
την προσήκουσα κύρωση και μεταρρυθμίζοντας αντι- 
στοίχως την πράξη. 

δ) Αν η προσφυγή στρέφεται κατά παράλειψης οφει- 
λόμενης νόμιμης ενέργειας, το δικαστήριο, κατά την 
επίλυση της διαφοράς, δικάζει κατά πλήρη δικαιοδοσία 
και, είτε ακυρώνει εν άλω ή εν μέρει την παράλειψη, 
αποφαινόμενο αυτό για την ύπαρξη και την έκταση 
του δικαιώματος ή της υποχρέωσης, είτε απορρίπτει 
την προσφυγή.» 

2. Με την επιφύλαξη του επόμενου εδαφίου, οι διατά¬ 
ξεις της παραγράφου 5 του άρθρου 79 ΚΔΔ, όπως το 
άρθρο αυτό συμπληρώνεται με την προηγούμενη παρά¬ 
γραφο, εφαρμόζονται και επί των εκκρεμών φορολογι¬ 
κών και τελωνειακών εν γένει υποθέσεων, των οποίων η 
πρώτη συζήτηση σε πρώτο βαθμό διεξάγεται ενενήντα 
ημέρες μετά την έναρξη ισχύος του παρόντος. 

Δεν εφαρμόζεται επί των εκκρεμών υποθέσεων η διά¬ 
ταξη της περίπτωσης β' της ανωτέρω παραγράφου 5. 

Άρθρο 21 

Η περίπτωση δ' της παραγράφου 4 του άρθρου 92 
του ΚΔΔ αντικαθίσταται ως εξής: 

«δ) αν πρόκειται για φορολογική διαφορά με αντικεί¬ 
μενο την αναγνώριση ζημίας, η οποία δεν καλύπτεται 
με συμψηφισμό του συνολικού εισοδήματος που προσ¬ 
διορίστηκε με την πρωτόδικη απόφαση, αλλά είναι εκ- 
πεστέα, σύμφωνα με τις εκάστοτε ισχύουσες διατάξεις, 
από το φορολογητέο εισόδημα επόμενων οικονομικά 
ετών, εφόσον το ποσό της εκπεστέας κατά τον τρόπο 
αυτόν ζημίας υπερβαίνει το ποσό των δεκαπέντε χιλι¬ 
άδων ευρώ.» 

Άρθρο 22 

Στο άρθρο 93 του ΚΔΔ προστίθεται παράγραφος 3 
ως εξής: 

«3. Προκειμένου για χρηματικού αντικειμένου φορο¬ 
λογικές και τελωνειακές εν γένει διαφορές, ο εκκαλών 
οφείλει να καταβάλει μέχρι την ημερομηνία της αρχικής 
δικασίμου, με ποινή απαραδέκτου της έφεσης, ποσοστό 
50% του οφειλόμενου, σύμφωνα με την πρωτόδικη από¬ 
φαση, κύριου φόρου, δασμού, ή τέλους εν γένει, εκτός αν 
έχει χορηγηθεί αναστολή σύμφωνα με το άρθρο 209Α. 
Το καταβλητέο ποσό υπολογίζεται από την αρμόδια φο¬ 
ρολογική ή τελωνειακή αρχή, η οποία συντάσσει ατελώς, 
μετά από αίτηση του εκκαλούντος, ειδικό σημείωμα, με 
το οποίο βεβαιώνεται και η καταβολή του.» 

Άρθρο 23 

Μετά το άρθρο 105 του ΚΔΔ προστίθεται νέο άρθρο 
105Α ως εξής: 

«Άρθρο 105Α 

Αίτηση επανάληψης της διαδικασίας 

1. Δικαστική απόφαση, για την οποία κρίθηκε με από¬ 
φαση του Ευρωπαϊκού Δικαστηρίου των Δικαιωμάτων 
του Ανθρώπου ότι εκδόθηκε κατά παραβίαση δικαιώμα¬ 
τος που αφορά το δίκαιο χαρακτήρα της διαδικασίας 
που τηρήθηκε ή διάταξης ουσιαστικού δικαίου της Σύμ¬ 
βασης, υπόκειται σε αίτηση επανάληψης της διαδικασί¬ 
ας ενώπιον του δικαστηρίου που την εξέδωσε. 

2. Δικαίωμα να ασκήσουν την κατά την προηγούμενη 
παράγραφο αίτηση έχουν όσοι διατέλεσαν διάδικοι στη 
δίκη ενώπιον του Ευρωπαϊκού Δικαστηρίου των Δικαιω¬ 
μάτων του Ανθρώπου ή οι κάθε είδους καθολικοί ή ειδι¬ 
κοί διάδοχοί τους, εφόσον έχουν έννομο συμφέρον. 

3. Η αίτηση ασκείται μέσα σε προθεσμία ενενήντα 
ημερών, που αρχίζει από τη δημοσίευση της οριστικής 
απόφασης του Ευρωπαϊκού Δικαστηρίου των Δικαιω¬ 
μάτων του Ανθρώπου, σύμφωνα με τις διακρίσεις του 
άρθρου 44 της Ευρωπαϊκής Σύμβασης Δικαιωμάτων του 
Ανθρώπου, τηρουμένης κατά τα λοιπά της ισχύουσας 
για το οικείο δικαστήριο διαδικασίας. 

Αν κατά τη διάρκεια της παραπάνω προθεσμίας υπάρ¬ 
ξει διαδοχή του ενώπιον του Ευρωπαϊκού Δικαστηρίου 
των Δικαιωμάτων του Ανθρώπου διαδίκου, η προθεσμία 
για το διάδοχο αρχίζει από τότε που επήλθε η διαδο¬ 
χή. Ειδικώς στην περίπτωση κληρονομικής διαδοχής, η 
προθεσμία για τον κληρονόμο αρχίζει από τη λήξη της 
προθεσμίας για την αποποίηση της κληρονομιάς.» 

Άρθρο 24 

Η παράγραφος 3 του άρθρου 110 του ΚΔΔ αντικαθί¬ 
σταται ως εξής: 

«3. Η διαδικασία της αυτεπάγγελτης διόρθωσης δεν 
υπόκειται σε προθεσμία και κινείται με πράξη του προ¬ 
έδρου του συμβουλίου ή του δικαστή που διευθύνει το 
δικαστήριο, με την οποία προσδιορίζονται τα λάθη και 
ορίζεται η δικάσιμος.» 

Άρθρο 25 

Το τελευταίο εδάφιο της παραγράφου 3 του άρθρου 
115 του ΚΔΔ αντικαθίσταται ως εξής: 

«Σε περίπτωση ομοδικίας κατά την παρούσα παρά¬ 
γραφο, ο αριθμός των ομοδίκων σε κάθε δικόγραφο 
δεν μπορεί να υπερβαίνει τους πενήντα.» 

Άρθρο 26 

Η παράγραφος 2 του άρθρου 122 του ΚΔΔ αντικαθί¬ 
σταται ως εξής: 

«2. Συναφείς είναι οι πράξεις και οι παραλείψεις: 

α) όταν στηρίζονται στην ίδια νομική και στην ίδια 
κατά τα ουσιώδη στοιχεία πραγματική βάση ή 

β) όταν η νομιμότητα της μιας ασκεί επιρροή στη 
νομιμότητα της άλλης. 

Στις φορολογικές διαφορές, η συνάφεια δεν αίρεται 
εκ μόνου του λόγου ότι οι πράξεις αναφέρονται σε 
διαφορετικά έτη.» 

Άρθρο 27 

Η παράγραφος 1 του άρθρου 126 του ΚΔΔ αντικαθί¬ 
σταται ως εξής: 

«1. Τα ένδικα βοηθήματα ασκούνται με δικόγραφο, το 
οποίο, μαζί με τρία αντίγραφα, κατατίθενται στη γραμ¬ 
ματεία της κύριας έδρας του δικαστηρίου, στο οποίο 
απευθύνεται. 

Στις φορολογικές και τελωνειακές εν γένει διαφορές 
απαιτείται επί ποινή απαραδέκτου της άσκησής τους, 
η επίδοση επικυρωμένου αντιγράφου του δικογράφου 
της προσφυγής, με επιμέλεια του διαδίκου στην αρχή 
που εξέδωσε την προσβαλλόμενη ή που, παρά το νόμο, 
παρέλειψε την έκδοσή της, μέσα σε προθεσμία είκοσι 
ημερών από τη λήξη της προθεσμίας για την άσκηση 
της προσφυγής.» 


Άρθρο 28 

1. Το πρώτο εδάφιο της παραγράφου 1 του άρθρου 
128 του ΚΔΔ αντικαθίσταται ως εξής: 

«Αντίγραφο του δικογράφου που κατατέθηκε, με μνεία 
της χρονολογίας κατάθεσής του, επιδίδεται, με τη φρο¬ 
ντίδα της γραμματείας, στους καθ’ ων τούτο στρέφεται, 
εξήντα τουλάχιστον ημέρες πριν από τη δικάσιμο, με 
εξαίρεση τις προσφυγές επί φορολογικών και τελωνει¬ 
ακών εν γένει διαφορών.» 

2. Το δεύτερο εδάφιο της παραγράφου 2 του ίδιου 
άρθρου αντικαθίσταται ως εξής: 

«Η κλήση αυτή επιδίδεται εξήντα τουλάχιστον ημέρες 
πριν από τη δικάσιμο.» 

3. Η παράγραφος 4 του ίδιου άρθρου αντικαθίσταται 
ως εξής: 

«4. Εφόσον συντρέχουν εξαιρετικοί λόγοι, οι προθε¬ 
σμίες των προηγούμενων παραγράφων μπορούν, με 
πράξη του προέδρου του συμβουλίου ή του δικαστή 
που διευθύνει το δικαστήριο, να συντέμνονται, σε κάθε 
περίπτωση όμως δεν μπορούν να είναι μικρότερες των 
δεκαπέντε ημερών.» 

Άρθρο 29 

Το άρθρο 129 του ΚΔΔ αντικαθίσταται ως εξής: 

«1. Το Δημόσιο και το νομικό πρόσωπο δημοσίου δι¬ 
καίου προς τα οποία γίνονται οι κατά το προηγούμενο 
άρθρο επιδόσεις, έχουν υποχρέωση να αποστέλλουν 
στο δικαστήριο τον κατά το άρθρο 149 διοικητικό φά¬ 
κελο, με αναλυτική έκθεση απόψεων για τη διαφορά 
και, ειδικότερα, για τους προβαλλόμενους νομικούς και 
πραγματικούς ισχυρισμούς. 

2. Η έκθεση με τον κατά την προηγούμενη παράγραφο 
διοικητικό φάκελο διαβιβάζονται στο δικαστήριο δεκα¬ 
πέντε ημέρες τουλάχιστον πριν από τη δικάσιμο. 

Στις υποθέσεις, για τις οποίες η κατά το άρθρο 128 
προθεσμία έχει συντμηθεί, τα στοιχεία αυτά διαβιβά¬ 
ζονται στο δικαστήριο τουλάχιστον οκτώ ημέρες πριν 
από τη δικάσιμο. 

Σε περίπτωση εκπρόθεσμης διαβίβασης, η υπόθεση 
αναβάλλεται, αν το ζητήσει εκείνος που έχει ασκήσει 
το ένδικο βοήθημα ή μέσο ή εκείνος που έχει ασκήσει 
την παρέμβαση. Για την αναβολή αυτή γίνεται ιδιαίτερη 
μνεία στα πρακτικά. 

3. Σε περίπτωση αδικαιολόγητης παράλειψης της δια¬ 
βίβασης ή εκπρόθεσμης διαβίβασης προς το δικαστήριο 
των στοιχείων που μνημονεύονται στην παράγραφο 
1, το δικαστήριο καταλογίζει σε βάρος της αρχής και 
υπέρ του αντιδίκου της χρηματική ποινή εκατό έως 
πεντακόσια ευρώ. 

Ως αδικαιολόγητη θεωρείται η παράλειψη της διαβίβα¬ 
σης ή η εκπρόθεσμη διαβίβαση, εφόσον δεν παρέχονται 
στο δικαστήριο επαρκείς εξηγήσεις. 

Η ανωτέρω ποινή καταλογίζεται με την οριστική από¬ 
φαση, η οποία ως προς το κεφάλαιο αυτό δεν υπόκει- 
ται αυτοτελώς σε ένδικα μέσα. Χωρεί, πάντως, αίτηση 
διόρθωσης ή ερμηνείας. 

4. Αν στη δικάσιμο που ορίζεται μετά την πρώτη ανα¬ 
βολή η αρχή δεν διαβιβάσει τα κατά την παράγραφο 
1 στοιχεία, το δικαστήριο προβαίνει υποχρεωτικά σε 
συζήτηση της υπόθεσης και, εφόσον από τα στοιχεία 
που υπάρχουν στη δικογραφία μπορεί να σχηματίσει 
δικανική πεποίθηση για την αλήθεια των ισχυρισμών των 
διαδίκων, αποφαίνεται κατ’ ουσίαν επί της διαφοράς, 
εκδίδοντας οριστική απόφαση. 

Κατά τα λοιπά, εφαρμόζονται οι παράγραφοι 2 και 3. 

5. Η παράλειψη της διαβίβασης ή η εκπρόθεσμη διαβί¬ 
βαση προς το δικαστήριο των στοιχείων που μνημονεύ¬ 
ονται στην παράγραφο 1 συνιστά ιδιαίτερο πειθαρχικό 
αδίκημα των αρμόδιων για την ενέργεια αυτή υπαλλή¬ 
λων. Η σχετική πειθαρχική δίκη ασκείται σύμφωνα με 
τις διατάξεις για το πειθαρχικό δίκαιο κάθε κατηγορίας 
υπαλλήλων. 

Την άσκηση της πειθαρχικής δίωξης μπορεί να ζητήσει 
και ο πρόεδρος του δικαστηρίου ή του οικείου τμήμα¬ 
τος, με έγγραφό του προς τον αρμόδιο Υπουργό ή τη 
διοίκηση του νομικού προσώπου δημοσίου δικαίου. Στην 
περίπτωση αυτήν, καθίσταται υποχρεωτική η άσκηση 
της δίωξης, η πειθαρχική δε απόφαση εκδίδεται το αρ¬ 
γότερο μέσα σε έξι μήνες από τη λήψη του εγγράφου 
για την άσκησή της και κοινοποιείται στον πρόεδρο 
του δικαστηρίου ή του οικείου τμήματος χωρίς υπαίτια 
καθυστέρηση. 

6. Η χρηματική ποινή που καταλογίστηκε σε βάρος 
της αρχής σύμφωνα με την παράγραφο 3 καταλογίζεται 
περαιτέρω και ανεξαρτήτως της πειθαρχικής διώξεως 
που προβλέπεται στην προηγούμενη παράγραφο, με 
πράξη του αρμόδιου οργάνου σε βάρος του υπαλλήλου 
που είχε την ευθύνη για την εμπρόθεσμη διαβίβαση των 
στοιχείων που μνημονεύονται στην παράγραφο 1 και 
σωρευτικά σε βάρος του προϊσταμένου της οργανικής 
μονάδας επιπέδου Διεύθυνσης, στην οποία υπηρετούσε 
ο υπάλληλος κατά το χρονικό διάστημα που συντελέ- 
στηκε η πλημμελής εκπλήρωση των καθηκόντων των 
παραγράφων 1 και 2. 

Με κοινή απόφαση των Υπουργών Οικονομικών και 
Δικαιοσύνης, Διαφάνειας και Ανθρωπίνων Δικαιωμάτων 
καθορίζεται η διαδικασία καταλογισμού και είσπραξης 
της χρηματικής ποινής και ρυθμίζεται κάθε σχετικό ζή¬ 
τημα για την εφαρμογή της παραγράφου αυτής.» 

Άρθρο 30 

1. Στην παράγραφο 1 του άρθρου 142 του ΚΔΔ προ¬ 
στίθεται περίπτωση δ' ως εξής: 

«δ) επιτευχθεί διοικητική επίλυση της διαφοράς». 

2. Το πρώτο εδάφιο της παραγράφου 2 του άρθρου 
142 του ΚΔΔ αντικαθίσταται ως εξής: 

«Η κατάργηση διαπιστώνεται με απόφαση του δικα¬ 
στηρίου, με την επιφύλαξη όσων ορίζονται στην παρ. 
7 του άρθρου 143, τα οποία, εφόσον δεν έχει ορισθεί 
δικάσιμος, εφαρμόζονται και στην περίπτωση δ' της 
προηγούμενης παραγράφου.» 

Άρθρο 31 

Το πρώτο εδάφιο της παραγράφου 1 του άρθρου 179 
του ΚΔΔ αντικαθίσταται ως εξής: 

«Το δικαστήριο μπορεί, ύστερα από πρόταση διαδίκου 
ή και αυτεπαγγέλτως, να διατάζει την εξέταση μαρ¬ 
τύρων είτε ενώπιον του είτε ενώπιον του εισηγητή- 
δικαστή.» 

Άρθρο 32 

1. Ο τίτλος του άρθρου 191 του Κώδικα Διοικητικής 
Δικονομίας αντικαθίσταται ως εξής: «Σύνταξη και υπο¬ 
γραφή του πρωτοτύπου». 

2. Το κείμενο του άρθρου 191 του ΚΔΔ αριθμείται ως 
παράγραφος 1 και προστίθεται δεύτερη παράγραφος, 
η οποία έχει ως εξής: 


«2. Μετά τη δημοσίευση της απόφασης, κάθε διάδικος 
δικαιούται να λάβει απλό φωτοτυπικό αντίγραφο του 
σχεδίου, προκειμένου να μεριμνήσει για την καθαρογρα- 
φή του. Η γραμματεία του δικαστηρίου υποχρεούται να 
χορηγεί στον ενδιαφερόμενο διάδικο, εκτός του αντι¬ 
γράφου του σχεδίου, τα στοιχεία της περίπτωσης α' 
του προηγούμενου άρθρου για να τα συμπεριλάβει στο 
καθαρογραμμένο σχέδιο. Το καθαρογραμμένο σχέδιο 
θεωρείται και υπογράφεται το ταχύτερο δυνατόν.» 

3. Ο δικαστής που παραδίδει το σχέδιο της απόφασης 
σε ηλεκτρονική μορφή παραδίδει ομοίως και το πρω¬ 
τότυπο της απόφασης με πλήρες το περιεχόμενο που 
προβλέπεται στο προηγούμενο άρθρο. 

Άρθρο 33 

Στο άρθρο 199 του ΚΔΔ προστίθεται παράγραφος 
4 ως εξής: 

«4. Οι τελεσίδικες και οι ανέκκλητες αναγνωριστικές 
αποφάσεις καθίστανται καταψηφιστικές με πράξη του 
προέδρου του δικαστηρίου που τις εξέδωσε, εφόσον 
καταβληθεί το κατά το άρθρο 274 τέλος δικαστικού 
ενσήμου.» 

Άρθρο 34 

Το άρθρο 202 του ΚΔΔ αντικαθίσταται ως εξής: 

«Άρθρο 202 

Προϋποθέσεις αναστολής 

1. Η αίτηση αναστολής γίνεται δεκτή μόνο εφόσον ο 
αϊτών επικαλεσθεί και αποδείξει ότι η άμεση εκτέλεση 
της προσβαλλόμενης πράξης θα του προκαλέσει ανε¬ 
πανόρθωτη βλάβη ή αν το δικαστήριο εκτιμά ότι το 
ένδικο βοήθημα είναι προδήλως βάσιμο. 

2. Ειδικώς επί φορολογικών, τελωνειακών και διαφο¬ 
ρών με χρηματικό αντικείμενο το δικαστήριο διατάσσει 
την αναστολή εκτέλεσης της πράξης, κατά το μέρος 
που συνεπάγεται τη λήψη ενός ή περισσότερων ανα¬ 
γκαστικών μέτρων είσπραξης ή διοικητικών μέτρων για 
τον εξαναγκασμό ή τη διασφάλιση της είσπραξης της 
οφειλής, εφόσον ο αϊτών αποδεικνύει ότι η βλάβη, την 
οποία επικαλείται, προέρχεται από τα μέτρα αυτά. 

3. Σε κάθε περίπτωση, η αίτηση απορρίπτεται: 

α) εάν η προσφυγή είναι προδήλως απαράδεκτη ή 
αβάσιμη, ακόμη και αν η βλάβη του αιτούντος από την 
άμεση εκτέλεση της προσβαλλόμενης πράξης είναι 
ανεπανόρθωτη, 

β) αν κατά τη στάθμιση της βλάβης του αιτούντος, των 
συμφερόντων τρίτων και του δημόσιου συμφέροντος, 
κρίνεται ότι οι αρνητικές συνέπειες από την αποδοχή θα 
είναι σοβαρότερες από την ωφέλεια του αιτούντος. 

4. Η χορήγηση αναστολής αποκλείεται κατά το μέρος 
που η προσβαλλόμενη πράξη έχει ήδη εκτελεσθεί.» 

Άρθρο 35 

Στην παράγραφο 3 του άρθρου 204 του ΚΔΔ, όπως το 
άρθρο αυτό τροποποιήθηκε με την παράγραφο 2 του 
άρθρου 29 του ν. 2915/2001 (ΦΕΚ 109 Α') και αντικατα- 
στάθηκε με το άρθρο 21 του ν. 3659/2008, προστίθεται 
νέο εδάφιο ως εξής: 

«Στις φορολογικές και τελωνειακές εν γένει διαφορές, 
η πάροδος χρονικού διαστήματος ενενήντα (90) ημερών 
από τη χορήγηση της προσωρινής διαταγής, χωρίς να 
έχει εισαχθεί προς κρίση η αίτηση αναστολής, καθιστά 

υποχρεωτική την αυτεπάγγελτη επάνοδο του αρμόδιου 
δικαστή, προκειμένου να κριθεί αν συντρέχει λόγος δη¬ 
μόσιου συμφέροντος που επιβάλλει την ανάκληση της 
προσωρινής διαταγής.» 


Η χορήγηση αναστολής αποκλείεται κατά το μέρος 
που η προσβαλλόμενη απόφαση έχει ήδη εκτελεσθεί. 

Κατά τα λοιπά ισχύουν όσα αναφέρονται στα άρθρα 
206, 207 και 209 του παρόντος.» 


Άρθρο 36 

Η παράγραφος 3 του άρθρου 205 του ΚΔΔ, όπως 
αντικαταστάθηκε με το άρθρο 22 του ν. 3659/2008, αντι¬ 
καθίσταται ως εξής: 

«3. Με την απόφαση, με την οποία διατάσσεται η ανα¬ 
στολή εκτέλεσης ή άλλο κατάλληλο μέτρο, το Δικα¬ 
στήριο, ακόμη και χωρίς να υποβληθεί σχετικό αίτημα, 
λαμβάνει και κάθε αναγκαίο μέτρο για τη διασφάλιση 
του δημόσιου συμφέροντος όπως: 

α) την κατάθεση στο καθ’ ου η αίτηση, μέσα σε τα¬ 
κτή προθεσμία εγγυητικής επιστολής αναγνωρισμένης 
τράπεζας για ποσό που καθορίζεται με την απόφαση 
αυτή ή 

β) την εγγραφή από το καθ’ ου προσημείωσης υποθή¬ 
κης σε ακίνητο του αιτούντος, για ποσό που καθορίζεται 
με την ίδια απόφαση ή 

γ) την τήρηση οποιουδήποτε άλλου κατάλληλου όρου 
ήθελε κρίνει αναγκαίο το ίδιο για την προστασία των 
συμφερόντων του καθ’ ου από την αναστολή.» 

Άρθρο 37 

Μετά το άρθρο 205 του ΚΔΔ προστίθεται νέο άρθρο 
205Α, ως εξής: 

«Άρθρο 205Α 


Άρθρο 39 

Το δεύτερο εδάφιο του άρθρου 212 του ΚΔΔ αντικα¬ 
θίσταται ως εξής: 

«Σε περίπτωση αναρμοδιότητας, η αίτηση παραπέμπε- 
ται στο αρμόδιο δικαστήριο υποχρεωτικά με την κύρια 
υπόθεση, κατ’ εφαρμογή των διατάξεων του άρθρου 
126 Α.» 

Άρθρο 40 

Στο τέλος της παραγράφου 1 του άρθρου 213 του ΚΔΔ 
προστίθεται δεύτερο εδάφιο ως εξής: 

«Επί νομικών προσώπων, λόγο προσωρινής επιδίκασης 
μπορεί να θεμελιώσει ο κίνδυνος σοβαρού οικονομικού 
κλονισμού τους.» 

Άρθρο 41 

Η παράγραφος 2 του άρθρου 215 του ΚΔΔ, όπως αντι- 
καταστάθηκε με το άρθρο 28 του ν. 3659/2008, αντικα¬ 
θίσταται ως εξής: 

«2. Οι διατάξεις των παραγράφων 3 και 5 του άρθρου 
205 έχουν ανάλογη εφαρμογή και στην περίπτωση της 
προσωρινής επιδίκασης απαίτησης. 

Κατά τα λοιπά, ως προς τη διαδικασία εφαρμόζεται 
το άρθρο 214.» 


1. Στις φορολογικές και τελωνειακές εν γένει διαφο¬ 
ρές, στις οποίες η άσκηση της προσφυγής αναστέλλει 
μερικώς ή στο σύνολό της την εκτέλεση της προσβαλ¬ 
λόμενης πράξης, το δικαστήριο μπορεί μετά από αίτη¬ 
ση της αρχής που εξέδωσε την πράξη ή του οργάνου 
που ορίζεται με απόφαση του Υπουργού Οικονομικών, 
να διατάξει την εκτέλεση της πράξης, ακόμη και στο 
σύνολό της, αν: 

α) η ασκηθείσα προσφυγή είναι προδήλως απαράδε¬ 
κτη ή προδήλως αβάσιμη ή 
β) η εκ του νόμου αναστολή της προσβαλλόμενης 
πράξης θα καταστήσει εξαιρετικά δυσχερή την εκτέ¬ 
λεσή της σε περίπτωση απόρριψης της προσφυγής και 
η εκτέλεση της προσβαλλόμενης πράξης στο σύνολό 
της δεν θα επιφέρει ανεπανόρθωτη βλάβη στον προ- 
σφεύγοντα. 

2. Για την αίτηση της παραγράφου 1, εφαρμόζονται 
αναλόγως οι διατάξεις των άρθρων 201, 203 και 204 
παράγραφοι 1 και 2.» 


Άρθρο 38 

Μετά το άρθρο 209 του ΚΔΔ προστίθεται άρθρο 209Α 
ως εξής: 

«Άρθρο 209Α 


Ειδικώς στις φορολογικές και τελωνειακές εν γένει 
διαφορές, στις οποίες η προθεσμία ή η άσκηση του 
ένδικου μέσου δεν συνεπάγεται κατά νόμο την αναστο¬ 
λή εκτέλεσης της προσβαλλόμενης απόφασης, μπορεί 
ύστερα από αίτηση εκείνου που άσκησε το ένδικο μέσο, 
να ανασταλεί με συνοπτικά αιτιολογημένη απόφαση 
του δικαστηρίου, εν άλω ή εν μέρει η εκτέλεση της 
απόφασης αυτής, μόνο αν το ένδικο μέσο κρίνεται ως 


προδήλως 


Βάσιμο. 


Άρθρο 42 

1. Η παράγραφος 1 του άρθρου 218 του ΚΔΔ, όπως 
αντικαταστάθηκε με το άρθρο 29 του ν. 3659/2008, αντι¬ 
καθίσταται ως εξής: 

«1. Καθ’ ύλην αρμόδιο δικαστήριο προς εκδίκαση των 
κατά το άρθρο 216 διαφορών είναι, στον πρώτο βαθμό, 
το μονομελές πρωτοδικείο, ενώ στο δεύτερο βαθμό το 
τριμελές εφετείο. 

Εφόσον η απαίτηση, για την οποία χωρεί η εκτέλεση, 
δεν υπερβαίνει το ποσό των είκοσι χιλιάδων ευρώ, αρ¬ 
μόδιο καθίσταται το μονομελές εφετείο.» 

2. Η διάταξη της προηγούμενης παραγράφου κατα¬ 
λαμβάνει τις εφέσεις κατά αποφάσεων που θα δημοσι- 
ευθούν ένα έτος μετά τη δημοσίευση του παρόντος. 

Άρθρο 43 

Η παράγραφος 2 του άρθρου 220 του ΚΔΔ αντικαθί¬ 
σταται ως εξής: 

«2. Ειδικώς η κατά την περίπτωση γ' της παραγράφου 
1 του άρθρου 217 ανακοπή ασκείται μέσα σε προθεσμία 
δέκα ημερών, η οποία αρχίζει από την επίδοση του 
προγράμματος πλειστηριασμού.» 

Άρθρο 44 

1. Η παράγραφος 1 του άρθρου 276 του ΚΔΔ αντικα¬ 
θίσταται ως εξής: 

«1. Ο διάδικος μπορεί να απαλλαγεί από την προκατα¬ 
βολή του τέλους δικαστικού ενσήμου, αν αποδεικνύει ότι 
η προκαταβολή αυτή δημιουργεί κίνδυνο περιορισμού 
των απαραίτητων μέσων για τη διατροφή του ίδιου και 
της οικογένειάς του (ευεργέτημα πενίας). 

Η απαλλαγή αυτή μπορεί να χορηγηθεί και σε νομι¬ 
κά πρόσωπα που δεν επιδιώκουν κερδοσκοπικό σκοπό, 

καθώς και σε ενώσεις προσώπων που έχουν την ικα¬ 
νότητα να είναι διάδικοι αν αποδεικνύουν ότι με την 
προκαταβολή του πιο πάνω ποσού, καθίσταται αδύνατη 
ή ιδιαιτέρως προβληματική η εκπλήρωση του σκοπού 
τους.» 

2. Η παράγραφος 4 του άρθρου 276 του ΚΔΔ αντικα¬ 
θίστανται ως εξής: 

«4. Η απαλλαγή χορηγείται ύστερα από αίτηση του 
διαδίκου που υποβάλλεται είκοσι τουλάχιστον ημέρες 
πριν από την πρώτη συζήτηση της υπόθεσης. 

Η αίτηση απαλλαγής σε κάθε περίπτωση πρέπει απα- 
ραιτήτως να συνοδεύεται από τα αναγκαία έγγραφα 
αποδεικτικά στοιχεία.» 

3. Η παράγραφος 6 του άρθρου 276 του ΚΔΔ αντικα¬ 
θίστανται ως εξής: 

«6. Αν η κατά τις προηγούμενες παραγράφους αίτηση 
απορριφθεί, ο αϊτών υποχρεούται να καταβάλει το προ- 
βλεπόμενο ποσό έως την πρώτη συζήτηση του ένδικου 
βοηθήματος ή μέσου. 

Αν γίνει δεκτή η αίτηση, ο διάδικος απαλλάσσεται 
από την προκαταβολή του πιο πάνω ποσού. Τούτο δεν 
επηρεάζει την τυχόν υποχρέωσή του προς καταβολή 
του, αν με την οριστική απόφαση του δικαστηρίου κα¬ 
ταλογιστούν σε αυτόν τα δικαστικά έξοδα της δίκης.» 

Άρθρο 45 

1. Οι παράγραφοι 2, 3 και 4 του άρθρου 277 του ΚΔΔ 
αντικαθίστανται ως εξής: 

«2. Το παράβολο ορίζεται: 

α) για την ένσταση κατά τα άρθρα 246 και 269, την 
αντένσταση κατά το άρθρο 256, τις αιτήσεις παροχής 
προσωρινής δικαστικής προστασίας και την αίτηση δι¬ 
όρθωσης ή ερμηνείας, την προσφυγή και την ανακοπή 
κατά το άρθρο 217 σε εκατό ευρώ, 

β) για την ανακοπή ερημοδικίας, την έφεση, την αντέ- 
φεση, την αίτηση αναθεώρησης και την τριτανακοπή, 
σε εκατόν πενήντα ευρώ. 

Εξαιρετικά το παράβολο της προσφυγής σε διαφορές 
από άσκηση προσφυγής ασφαλισμένου σε φορέα κοι¬ 
νωνικής ασφάλισης, ορίζεται σε είκοσι πέντε ευρώ. 

3. Κατ’ εξαίρεση, στις χρηματικού περιεχομένου φο¬ 
ρολογικές και τελωνειακές εν γένει διαφορές, το παρά¬ 
βολο για την προσφυγή, την έφεση και την αντέφεση 
ορίζεται σε ποσοστό ίσο προς το δύο τοις εκατό του 
αντικειμένου της διαφοράς και μέχρι του ποσού των 
δέκα χιλιάδων ευρώ. 

Αν το παράβολο υπερβαίνει το ποσό των τριών χιλι¬ 
άδων ευρώ, καταβάλλεται το ποσό αυτό, το επιπλέον 
δε τυχόν οφειλόμενο και μέχρι του ορίου των δέκα 
χιλιάδων ευρώ, καταλογίζεται, αν συντρέχει περίπτω¬ 
ση, με την οριστική απόφαση του δικαστηρίου επί της 
προσφυγής ή της έφεσης. 

4. Τα ένδικα βοηθήματα και μέσα της παραγράφου 3 
απορρίπτονται ως απαράδεκτα, εάν κατά την κατάθεση 
του εισαγωγικού δικογράφου της δίκης δεν καταβληθεί, 
από τον υπόχρεο, το 1/3 του κατά την προηγούμενη 
παράγραφο παράβολου, έως δε την πρώτη συζήτηση 
της υπόθεσης τα υπόλοιπα 2/3 αυτού. 

Το παράβολο υπολογίζεται από την αρμόδια φορολο¬ 
γική αρχή, η οποία προς τούτο χορηγεί ατελώς ειδικό 
σημείωμα στον υπόχρεο, ύστερα από αίτησή του. 

Αν καταβληθεί παράβολο μικρότερο από εκείνο που 
αναφέρεται στο σημείωμα, το ένδικο βοήθημα απορ¬ 


ρίπτεται ως απαράδεκτο. Αν καταβληθεί το παράβολο 
που αναφέρεται στο σημείωμα, αλλά αυτό είναι μικρό¬ 
τερο του κατά το νόμο οφειλομένου, το δικαστήριο 
προχωρεί στην εκδίκαση της υπόθεσης και, αν το ένδικο 
βοήθημα ή μέσο απορριφθεί για άλλο λόγο, το παρά¬ 
βολο που ελλείπει καταλογίζεται με την απόφαση του 
δικαστηρίου και εισπράττεται κατά τις διατάξεις για την 
είσπραξη των δημοσίων εσόδων. Και στην περίπτωση 
αυτή έχουν εφαρμογή όσα ορίζονται στην τελευταία 
περίοδο της παραγράφου 10.» 

2. Οι παράγραφοι 2, 3 και 4 του άρθρου 277 του ΚΔΔ, 
όπως τροποποιούνται από την προηγούμενη παρά¬ 
γραφο, ισχύουν και για τις εκκρεμείς κατά την έναρξη 
ισχύος του νόμου αυτού διαφορές. Το τυχόν επιπλέον 
οφειλόμενο παράβολο στις διαφορές αυτές καταβάλλε¬ 
ται μέχρι την πρώτη συζήτηση του ενδίκου βοηθήματος 
ή μέσου. 

ΤΕΤΑΡΤΟ ΚΕΦΑΛΑΙΟ 
ΜΕΤΑΦΟΡΑ ΑΡΜΟΔΙΟΤΗΤΩΝ 

Αρθρο 46 

Με προεδρικό διάταγμα, που εκδίδεται με πρόταση 
του Υπουργού Δικαιοσύνης, Διαφάνειας και Ανθρωπίνων 
Δικαιωμάτων, ύστερα από σύμφωνη γνώμη της Ολομέ¬ 
λειας του Συμβουλίου της Επικράτειας, είναι δυνατή η 
μεταφορά υποθέσεων της ακυρωτικής αρμοδιότητάς 
του ως διαφορών ακυρωτικών ή ουσίας στα διοικητικά 
δικαστήρια και αντιστρόφως. 

Με όμοιο διάταγμα είναι δυνατή η μεταφορά υποθέ¬ 
σεων της αρμοδιότητας ενός βαθμού δικαιοδοσίας των 
διοικητικών δικαστηρίων στον άλλο. 

Αρθρο 47 

1. Στην παράγραφο 1 του άρθρου 1 του ν. 702/1977, 
όπως αντικαταστάθηκε με την παράγραφο 1 του άρθρου 
29 του ν. 2721/1999 και την παράγραφο 1 του άρθρου 1 
του ν. 2944/2001, προστίθενται περιπτώσεις ως εξής: 

«ια) την εφαρμογή της νομοθεσίας περί Οργανισμών 
Τοπικής Αυτοδιοίκησης, πλην εκείνων που ανάγονται 
στην οργάνωση και λειτουργία των υπηρεσιών τους, οι 
οποίες παραμένουν στην αρμοδιότητα του Συμβουλίου 
της Επικράτειας. Δεν θίγονται οι διατάξεις, με τις οποί¬ 
ες διαφορές από την εφαρμογή της νομοθεσίας περί 
Οργανισμών Τοπικής Αυτοδιοίκησης έχουν ήδη υπαχθεί 
στην αρμοδιότητα του διοικητικού πρωτοδικείου ως 
διαφορές ουσίας, 
ιβ) τη χορήγηση αδειών: 

1) για την άσκηση κάθε είδους επαγγελματικής δρα¬ 
στηριότητας, 

2) για την ίδρυση και λειτουργία επαγγελματικών 
εγκαταστάσεων, και 

3) για την κυκλοφορία προϊόντων. 

Από τις παραπάνω διαφορές εξαιρούνται όσες έχουν 
ήδη υπαχθεί στην αρμοδιότητα του διοικητικού πρωτο¬ 
δικείου εκδικαζόμενες ως διαφορές ουσίας, 
ιγ) την εφαρμογή της αθλητικής νομοθεσίας, 
ιδ) το χαρακτηρισμό εκτάσεων κατά το άρθρο 14 του 
ν. 998/1979 (ΦΕΚ 289 Α') και την κήρυξη εκτάσεων ως 
αναδασωτέων κατά τα άρθρα 38 και 41 του ίδιου νό¬ 
μου, και 

ιε) την εφαρμογή της νομοθεσίας περί συμβολαι¬ 
ογράφων, υποθηκοφυλάκων, δικαστικών επιμελητών, 

επιμελητών ανηλίκων, ορκωτών ελεγκτών-λογιστών, 
εκτελωνιστών και χρηματιστών.» 

2. Η παράγραφος 2 του άρθρου 1 του ν. 702/1977, όπως 
αντικαταστάθηκε με την παράγραφο 1 του άρθρου 29 
του ν. 2721/1991 και την παράγραφο 1 του άρθρου 1 του 
ν. 2944/2001 και τροποποιήθηκε με την παράγραφο 3 
του άρθρου 49 του ν. 3659/2008, αντικαθίσταται ως 
εξής: 

«2. Εξακολουθούν να υπάγονται στην κατά πρώτο και 
τελευταίο βαθμό αρμοδιότητα του Συμβουλίου της Επι¬ 
κράτειας, οι αιτήσεις ακυρώσεως που αφορούν: 

α) το διορισμό και την υπηρεσιακή κατάσταση γενικά 
των δικαστικών λειτουργών και του κυρίου προσωπικού 
του Νομικού Συμβουλίου του Κράτους, 
β) το διορισμό και την παύση των καθηγητών πρώτης 
βαθμίδας της ανώτατης εκπαίδευσης (πανεπιστημιακού 
και τεχνολογικού τομέα), 

γ) το διορισμό και την παύση των μετακλητών ή επί 
θητεία ανωτάτων υπαλλήλων, 
δ) την προαγωγή στο βαθμό του Πρέσβη, 
ε) την πλήρωση των θέσεων του Αρχηγού του Γ ενικού 
Επιτελείου Εθνικής Άμυνας, των Αρχηγών των τριών 
κλάδων των Ενόπλων Δυνάμεων, των Αρχηγών των Σω¬ 
μάτων Ασφαλείας, καθώς και την αποστρατεία τους, 
στ) την προαγωγή στο βαθμό του Γ ενικού Διευθυντή 
ή την ανάθεση καθηκόντων για ορισμένο χρόνο κατόπιν 
επιλογής σε Προϊσταμένους Γ ενικών Διευθύνσεων των 
υπηρεσιών του Δημοσίου και των νομικών προσώπων 
δημοσίου δικαίου, 

ζ) την απόλυση υπαλλήλου, εφόσον η αίτηση ακυ¬ 
ρώσεως είναι συναφής με προσφυγή κατ’ αποφάσεως 
πειθαρχικού συμβουλίου που έχει επιβάλει ποινή ορι¬ 
στικής παύσης, 

η) την επιβολή πειθαρχικής ποινής από συμβούλιο στο 
οποίο προεδρεύει ή συμμετέχει ανώτατος δικαστικός 
λειτουργός.» 

3. Το άρθρο 5Α του ν. 702/1977, που προστέθηκε με το 
άρθρο 3 του ν. 2944/2001 και αντικαταστάθηκε με την 
παράγραφο 6 του άρθρου 49 του ν. 3659/2008, αντικα¬ 
θίσταται ως εξής: 

«Οι αποφάσεις των διοικητικών εφετείων που εκδί- 
δονται επί των διαφορών των περιπτώσεων α', β', γ', 
δ', ε', ια' και ιγ' της παραγράφου 1 του άρθρου 1 του 
παρόντος νόμου δεν υπόκεινται σε έφεση. 

Εξαιρούνται και υπόκεινται σε έφεση οι διαφορές που 
αφορούν: 

α) το διορισμό με διαδικασία μη υποκείμενη στον έλεγ¬ 
χο του Α.Σ.Ε.Π., τη μετάταξη, την προαγωγή σε βαθμό 
που χαρακτηρίζεται ανώτατος από διάταξη νόμου και 
τη λύση της υπαλληλικής σχέσης των υπαλλήλων (πο¬ 
λιτικών και δικαστικών) του Δημοσίου, των Οργανισμών 
Τοπικής Αυτοδιοίκησης πρώτης και δεύτερης βαθμίδας 
και των λοιπών νομικών προσώπων δημοσίου δικαίου, 
β) τη μονιμοποίηση και την απόταξη των στρατιω¬ 
τικών υπαλλήλων και των υπαλλήλων των Σωμάτων 
Ασφαλείας, 

γ) την εισαγωγή και οριστική απομάκρυνση των μαθη¬ 
τών των παραγωγικών σχολών της περίπτωσης β' της 
παραγράφου 1 του άρθρου 1 του παρόντος νόμου, 
δ) το διορισμό και την παύση των αναπληρωτών καθη¬ 
γητών, επίκουρων καθηγητών, λεκτόρων και καθηγητών 
εφαρμογών της ανώτατης εκπαίδευσης, και 
ε) την αναγνώριση τίτλων σπουδών της αλλοδα¬ 
πής.» 


4. Με την επιφύλαξη των διατάξεων του ν. 3886/2010 
(ΦΕΚ 173 Α'), οι αιτήσεις ακυρώσεως κατά πράξεων της 
διαδικασίας που προηγείται της σύναψης συμβάσεων 
δημοσίων έργων, προμηθειών και υπηρεσιών υπάγονται 
στην αρμοδιότητα των τριμελών διοικητικών εφετεί¬ 
ων που αποφαίνονται ανεκκλήτως. Οι εκκρεμείς έως 
την 31η Δεκεμβρίου 2010 διαφορές του ν. 3886/2010 
εκδικάζονται από τα δικαστήρια ενώπιον των οποίων 
εκκρεμούν. 

Άρθρο 48 

1. Στην περίπτωση η' της παραγράφου 2 του άρθρου 
1 του ν. 1406/1983 (ΦΕΚ 182 Α') προστίθενται εδάφια 
ως εξής: 

«Εξαιρούνται οι διαφορές που αφορούν απαιτήσεις 
αποζημίωσης οποιοσδήποτε μορφής για ζημίες που 
έχουν προκληθεί από αυτοκίνητο. Οι διαφορές αυτές 
υπάγονται στη δικαιοδοσία των πολιτικών δικαστηρί¬ 
ων. Η ισχύς του προηγούμενου εδαφίου αρχίζει τρεις 
μήνες μετά τη δημοσίευση του παρόντος στην Εφημε¬ 
ρίδα της Κυβερνήσεως.» 

2. Η περίπτωση στ' της παραγράφου 4 του άρθρου 1 
του ν. 1406/1983 αντικαθίσταται ως εξής: 

«στ) από την έκδοση πράξεων, οι οποίες αφορούν την 
καταβολή κοινοτικών ή εθνικών ενισχύσεων, επιδοτήσε¬ 
ων και λοιπών συναφών χρηματικών παροχών, καθώς και 
στην επιβολή κάθε σχετικού μέτρου ή κυρώσεως.» 

3. Στο άρθρο 1 του ν. 1406/1983 προστίθεται παρά¬ 
γραφος 4Α ως εξής: 

«4Α. Υπάγονται στην αρμοδιότητα του διοικητικού 
εφετείου, εκδικαζόμενες σε πρώτο και τελευταίο βαθμό 
ως διαφορές ουσίας, οι διαφορές που αναφύονται: 

α) από την επιβολή κυρώσεων για παράβαση των δι¬ 
ατάξεων της νομοθεσίας που διέπει την άσκηση κάθε 
είδους επαγγελματικής δραστηριότητας, την ίδρυση 
και λειτουργία επαγγελματικής εγκατάστασης και την 
κυκλοφορία προϊόντων, με την επιφύλαξη των περιπτώ¬ 
σεων που οι σχετικές διαφορές έχουν υπαχθεί στην 
αρμοδιότητα του διοικητικού πρωτοδικείου, και 

β) από την εφαρμογή της νομοθεσίας περί επενδύ¬ 
σεων.» 

4. Το πρώτο εδάφιο της παραγράφου 5 του άρθρου 1 
του ν. 1406/1983, η οποία προστέθηκε με την παράγρα¬ 
φο 2 του άρθρου 51 του ν. 3659/2008, αντικαθίσταται 
ως εξής: 

«5. Με την επιφύλαξη των περιπτώσεων ε', η' και ι' 
της παραγράφου 1 του άρθρου 1 του ν. 702/1977 και της 
παραγράφου 4Α, οι διαφορές που προκύπτουν από την 
έκδοση διοικητικών πράξεων, οι οποίες αφορούν την 
επιβολή αποκλειστικά και μόνο προστίμου, εκδικάζο- 
νται, ως διαφορές ουσίας, από τα κατά τόπον αρμόδια 
διοικητικά πρωτοδικεία.» 

Άρθρο 49 

Το άρθρο 15 του ν. 3068/2002 αντικαθίσταται ως 
εξής: 

«1. Στην αρμοδιότητα του τριμελούς διοικητικού πρω¬ 
τοδικείου υπάγονται οι ακυρωτικές διαφορές, οι οποί¬ 
ες γεννώνται από την προσβολή ατομικών διοικητικών 
πράξεων που εκδίδονται κατ’ εφαρμογή της νομοθεσίας 
περί αλλοδαπών εν γένει, με την επιφύλαξη της παρα¬ 
γράφου 3. 

2. Για την εκδίκαση των διαφορών της προηγούμενης 
παραγράφου εφαρμόζονται αναλόγως οι διατάξεις των 
άρθρων 2 έως και 4 του ν. 702/1977. 

Οι αποφάσεις των διοικητικών πρωτοδικείων επί των 
εν λόγω διαφορών υπόκεινται σε έφεση ενώπιον του 
Συμβουλίου της Επικράτειας, εφαρμοζομένων κατά τα 
λοιπά των διατάξεων του άρθρου 5 του ν. 702/1977. 

3. Υπάγονται στην αρμοδιότητα του τριμελούς διοι¬ 
κητικού εφετείου οι ακυρωτικές διαφορές, οι οποίες 
γεννώνται από την προσβολή ατομικών διοικητικών 
πράξεων που αφορούν: 

α) την αναγνώριση αλλοδαπού ως πρόσφυγα, υπό την 
έννοια της Συμβάσεως της Γενεύης, που κυρώθηκε με 
το άρθρο μόνο του ν.δ. 3989/1959 (ΦΕΚ 201 Α') και του 
συναφούς πρωτοκόλλου της Νέας Υόρκης του 1967, 
που κυρώθηκε με το άρθρο μόνο του α.ν. 389/1968 (ΦΕΚ 
125 Α'), 

β) την κτήση και την απώλεια της ελληνικής ιθαγέ¬ 
νειας. 

Οι αποφάσεις των διοικητικών εφετείων επί των εν 
λόγω διαφορών υπόκεινται σε έφεση ενώπιον του Συμ¬ 
βουλίου της Επικράτειας, εφαρμοζομένων κατά τα λοι¬ 
πά των διατάξεων του άρθρου 5 του ν. 702/1977. 

4. Η παράγραφος 1 δεν καταλαμβάνει τις διαφορές, 
οι οποίες γεννώνται από την προσβολή πράξεων που 
αφορούν την άρνηση χορήγησης σε αλλοδαπό άδειας 
ασκήσεως εξαρτημένης ή ανεξάρτητης οικονομικής δρα¬ 
στηριότητας, την άρνηση ανανέωσης ή την ανάκληση 
τέτοιας άδειας, όταν οι πράξεις αυτές δεν εκδίδονται 
κατ’ εφαρμογή της νομοθεσίας περί αλλοδαπών αλλά 
κατ’ εφαρμογή ειδικής νομοθεσίας, εφαρμοζομένης και 
επί ημεδαπών, με την οποία η άσκηση της συγκεκριμέ¬ 
νης δραστηριότητας έχει υπαχθεί σε καθεστώς προη¬ 
γούμενης άδειας.» 

Άρθρο 50 

Οι διατάξεις των άρθρων 47 παράγραφοι 1 και 2, 48 
παράγραφοι 2, 3 και 4 και 49 καταλαμβάνουν και τις 
εκκρεμείς υποθέσεις. 

Σχετικές αιτήσεις ακυρώσεως που έχουν ασκηθεί ενώ¬ 
πιον του Συμβουλίου της Επικράτειας έως την έναρξη 
της ισχύος του παρόντος νόμου αλλά δεν έχουν συζη¬ 
τηθεί, διαβιβάζονται στα κατά τόπο αρμόδια διοικητικά 
πρωτοδικεία και εφετεία με πράξεις του Προέδρου του 
οικείου δικαστικού σχηματισμού.» 

ΠΕΜΠΤΟ ΚΕΦΑΛΑΙΟ 
ΡΥΘΜΙΣΕΙΣ ΕΙΔΙΚΩΝ ΘΕΜΑΤΩΝ 
ΔΙΑΔΙΚΑΣΙΩΝ ΕΝΩΠΙΟΝ ΤΩΝ ΤΑΚΤΙΚΩΝ 
ΔΙΟΙΚΗΤΙΚΩΝ ΔΙΚΑΣΤΗΡΙΩΝ 

Αρθρο 51 

Η παράγραφος 9 του άρθρου 13 του ν. 2523/1997 
(ΦΕΚ 179 Α'), όπως τροποοιήθηκε με το άρθρο 2 του 
ν. 2954/2001 (ΦΕΚ 255 Α'), αντικαθίσταται ως εξής: 

«9. Κατά των αποφάσεων που εκδίδονται με βάση το 
άρθρο αυτό, επιτρέπεται η άσκηση προσφυγής κατά τον 
Κώδικα Διοικητικής Δικονομίας ενώπιον του προέδρου 
πρωτοδικών του διοικητικού πρωτοδικείου του τόπου 
της κατοικίας του φορολογουμένου ή της έδρας της 
επιχείρησης και, στην περίπτωση αναστολής λειτουργί¬ 
ας της επαγγελματικής εγκατάστασης, του τόπου, όπου 
βρίσκεται η επαγγελματική εγκατάσταση, στην οποία 
αναφέρεται η απόφαση του Υπουργού Οικονομικών. 


Η προθεσμία για την άσκηση προσφυγής και η άσκη¬ 
σή της δεν αναστέλλει την εκτέλεση των αποφάσεων 
αυτών. 

Αν συντρέχουν οι λόγοι αναστολής του άρθρου 202 
του Κώδικα Διοικητικής Δικονομίας, ύστερα από αίτηση 
του ενδιαφερομένου, μπορεί ο πρόεδρος πρωτοδικών ή 
ο οριζόμενος απ’ αυτόν πρωτόδικης να αναστείλει την 
εκτέλεση της απόφασης κατά της οποίας ασκήθηκε 
προσφυγή, εφαρμοζομένων αναλόγως των διατάξεων 
των άρθρων 200 και επόμενων του Κώδικα Διοικητικής 
Δικονομίας. 

Η δικάσιμος ορίζεται σε διάστημα δύο μηνών το πολύ 
από την περιέλευση στο Δικαστήριο του φακέλου και η 
απόφαση δημοσιεύεται εντός δύο μηνών από τη συζή¬ 
τηση της υπόθεσης. Η απόφαση που δημοσιεύεται επί 
της προσφυγής κοινοποιείται μέσα σε προθεσμία δύο 
μηνών από τη δημοσίευσή της στη διάδικο αρχή, η οποία 
φροντίζει για την εκτέλεση αυτής μέσα σε προθεσμία 
ενός μηνάς από την κοινοποίηση. Άσκηση έφεσης κατά 
της απόφασης του προέδρου πρωτοδικών δεν χωρεί.» 

Άρθρο 52 

1. Η παράγραφος 2 του άρθρου 14 του ν. 703/1977, 
όπως αντικαταστάθηκε με την παράγραφο 25 του άρ¬ 
θρου 1 του ν. 2837/2000 (ΦΕΚ 178 Α'), αντικαθίσταται 
ως εξής: 

«2. Η προθεσμία για την άσκηση προσφυγής και η 
άσκησή της δεν αναστέλλει την εκτέλεση της απόφα¬ 
σης της Επιτροπής Ανταγωνισμού. Αν όμως υπάρχει 
αποχρών λόγος, ύστερα από αίτηση του ενδιαφερο¬ 
μένου, μπορεί το Δικαστήριο σε Συμβούλιο να ανα- 
στείλει, εν άλω ή εν μέρει ή υπό όρους, την εκτέλεση 
της απόφασης κατά της οποίας ασκήθηκε προσφυγή, 
εφαρμοζομένων αναλόγως των διατάξεων των άρθρων 
200 επόμενα του Κώδικα Διοικητικής Δικονομίας.». 

2. Το πρώτο εδάφιο της παραγράφου 3 του άρθρου 
25 του ν. 3340/2005 (ΦΕΚ 112 Α' ) αντικαθίσταται ως 
εξής: 

«3. Αν συντρέχουν οι λόγοι αναστολής του άρθρου 202 
του Κώδικα Διοικητικής Δικονομίας, ύστερα από αίτηση 
του ενδιαφερομένου, το Διοικητικό Εφετείο Αθηνών 
σε Συμβούλιο μπορεί να αναστείλει, εν άλω ή εν μέρει 
ή υπό όρους, την εκτέλεση της απόφασης κατά της 
οποίας ασκήθηκε προσφυγή, εφαρμοζομένων αναλόγως 
των διατάξεων των άρθρων 200 επόμενα του Κώδικα 
Διοικητικής Δικονομίας.» 

Άρθρο 53 

1. Το τρίτο εδάφιο της παραγράφου 3 του άρθρου 30 
του ν. 1650/1986 (ΦΕΚ 160 Α'), το οποίο προστέθηκε με 
την παράγραφο 12 του άρθρου 98 του ν. 1892/1990 (ΦΕΚ 
101 Α'), αντικαθίσταται ως εξής: 

«Κατά των αποφάσεων με τις οποίες επιβάλλονται τα 
κατά τις προηγούμενες παραγράφους πρόστιμα χωρεί 
προσφυγή στο διοικητικό πρωτοδικείο. 

Οι παραπάνω διαφορές διέπονται από τις διατάξεις 
του Κώδικα Διοικητικής Δικονομίας.». 

2. Η παράγραφος 7 του άρθρου 9 του ν. 2947/2001 
(ΦΕΚ 228 Α') αντικαθίσταται ως εξής: 

«7. Κατά των πράξεων επιβολής προστίμου χωρεί προ¬ 
σφυγή στο διοικητικό πρωτοδικείο. 

Οι παραπάνω διαφορές διέπονται από τις διατάξεις 
του Κώδικα Διοικητικής Δικονομίας.». 

3. Οι διατάξεις των προηγούμενων παραγράφων κα¬ 
ταλαμβάνουν και τις εκκρεμείς κατά την έναρξη ισχύος 
του παρόντος υποθέσεις. 

Άρθρο 54 

Σε ακυρωτικές διαφορές που γεννώνται κατ’ εφαρ¬ 
μογή της νομοθεσίας περί αλλοδαπών και υπάγονται 
στην αρμοδιότητα του διοικητικού πρωτοδικείου, μπορεί 
να ζητηθεί η αναστολή της εκτέλεσης της διοικητικής 
πράξης με την υποβολή σχετικής αίτησης και πριν από 
την άσκηση αίτησης ακυρώσεως. Στην περίπτωση αυτή, 
ο διάδικος υποχρεούται να ασκήσει την αίτηση μέσα σε 
τριάντα ημέρες από την κατάθεση της αίτησης αναστο¬ 
λής και πάντως όχι πέραν της προθεσμίας του άρθρου 
46 του π.δ. 18/1989. 

Πριν από την άσκηση της αίτησης μπορεί να διαταχθεί 
η αναστολή της εκτέλεσης της διοικητικής πράξης με 
προσωρινή διαταγή, η οποία ανακαλείται αυτεπαγγέλ- 
τως μετά την πάροδο άπρακτης της κατά το προηγού¬ 
μενο εδάφιο τριακονθήμερης προθεσμίας. 

Μετά την ανάκληση της προσωρινής διαταγής, η 
αίτηση αναστολής τίθεται στο αρχείο με πράξη του 
αρμοδίου προέδρου. 

Με τον ίδιο τρόπο, τίθενται στο αρχείο μετά την 
άπρακτη παρέλευση της προθεσμίας αυτής εκκρεμείς 
αιτήσεις αναστολής, για τις οποίες δεν έχει εκδοθεί 
κατά τα ανωτέρω προσωρινή διαταγή. 

Κατά τα λοιπά, εφαρμόζονται οι διατάξεις του 
π.δ. 18/1989. 

Άρθρο 55 

1. Στο άρθρο 76 του ν. 3386/2005 (ΦΕΚ 212 Α') μετά 
την παράγραφο 3 προστίθεται νέα παράγραφος 4, και 
οι παράγραφοι 4 και 5 αναριθμούνται σε 5 και 6, ως 
εξής: 

«4. Οι αντιρρήσεις πρέπει να διαλαμβάνουν συγκεκρι¬ 
μένους λόγους, μπορούν δε να υποβληθούν και προφο- 
ρικώς, οπότε συντάσσεται συναφώς, από το γραμματέα, 
σχετική έκθεση. 

Ως προς την εκδίκαση αυτών, εφαρμόζονται αναλό- 
γως οι διατάξεις της περίπτωσης γ' της παραγράφου 2 
του άρθρου 27 και της παραγράφου 1 του άρθρου 204 
του Κώδικα Διοικητικής Δικονομίας. Εφόσον ζητηθεί, 
ακούγεται υποχρεωτικά από τον δικαστή ο αντιλέγων 
ή ο δικαστικός του πληρεξούσιος, τούτο δε μπορεί να 
διατάξει, σε κάθε περίπτωση, και ο δικαστής.» 

Οι κατά τη διαδικασία αυτή προβαλλόμενοι ισχυρισμοί 
πρέπει να αποδεικνύονται παραχρήμα. 

Ο αρμόδιος κατά την παράγραφο 3 δικαστής, ο οποίος 
κρίνει και για τη νομιμότητα της κράτησης ή της πα¬ 
ράτασής της, εκδίδει παραχρήμα την απόφασή του για 
τις αντιρρήσεις, την οποία διατυπώνει συνοπτικώς στο 
τηρούμενο πρακτικό. Αντίγραφο του πρακτικού αυτού 
παραδίδεται αμέσως στην αστυνομική αρχή. 

Αν πρόκειται για ημέρα αργίας, δεν απαιτείται η πα¬ 
ρουσία γραμματέα, τα σχετικά δε πρακτικά, καθώς και 
η κατά την παράγραφο 1 έκθεση, συντάσσονται από 
τον ίδιο δικαστή. Η απόφαση αυτή δεν υπόκειται σε 
κανένα ένδικο μέσο.» 

2. Η παράγραφος 5 του άρθρου 76 του ν. 3386/2005, 
όπως αναριθμήθηκε με την προηγούμενη παράγραφο, 
αντικαθίσταται ως εξής: 


«5. Σε περίπτωση που ο προς απέλαση αλλοδαπός δεν 
κρίνεται ύποπτος φυγής ή επικίνδυνος για τη δημόσια 
τάξη ή ο πρόεδρος του διοικητικού πρωτοδικείου δια¬ 
φωνεί ως προς την κράτησή του, με την ίδια απόφαση 
τάσσει σε αυτόν προθεσμία προς αναχώρηση, η οποία 
δεν μπορεί να υπερβαίνει τις τριάντα ημέρες, εκτός και 
αν συντρέχει λόγος που κωλύει την απέλαση.» 

ΕΚΤΟ ΚΕΦΑΛΑΙΟ 

ΤΡΟΠΟΠΟΙΗΣΗ ΤΗΣ ΝΟΜΟΘΕΣΙΑΣ 
ΠΕΡΙ ΣΥΜΜΟΡΦΩΣΗΣ ΤΗΣ ΔΙΟΙΚΗΣΗΣ ΣΤΙΣ 

ΑΠΟΦΑΣΕΙΣ ΤΟΥ ΣΥΜΒΟΥΛΙΟΥ ΤΗΣ ΕΠΙΚΡΑΤΕΙΑΣ 
ΚΑΙ ΤΩΝ ΔΙΟΙΚΗΤΙΚΩΝ ΔΙΚΑΣΤΗΡΙΩΝ 

Αρθρο 56 

1. Από το εδάφιο β' της παραγράφου 1 του άρθρου 2 
του ν. 3068/2002 (ΦΕΚ 274 Α') διαγράφονται οι λέξεις 
«των τακτικών διοικητικών δικαστηρίων και των λοιπών 
ειδικών δικαστηρίων». 

2. Στην παράγραφο 1 του άρθρου 2 του ν. 3068/2002 
προστίθεται νέο εδάφιο ε' ως εξής: 

«ε) των τακτικών διοικητικών δικαστηρίων και των 
λοιπών ειδικών δικαστηρίων, αν πρόκειται για αποφά¬ 
σεις αυτών.» 

3. Η παράγραφος 2 του άρθρου 2 του ν. 3068/2002 
αντικαθίσταται ως εξής: 

«2. Το τριμελές συμβούλιο απαρτίζεται από τον Πρό¬ 
εδρο του οικείου Δικαστηρίου και δύο μέλη του. 

Ειδικώς για το Συμβούλιο της Επικράτειας, το τριμελές 
συμβούλιο αποτελείται από τον πρόεδρο του αρμοδίου 
καθ’ ύλην Τμήματος, ένα σύμβουλο και τον εισηγητή. Ο 
πρόεδρος ορίζει ως εισηγητή τον εισηγητή της ακυρωτι¬ 
κής απόφασης, επί αδυναμίας δε αυτού, άλλο σύμβουλο 
ή πάρεδρο. Οι πάρεδροι συμμετέχουν στα συμβούλια 
της διάταξης αυτής με αποφασιστική ψήφο.» 

4. Στην παράγραφο 3 του άρθρου 2 του ν. 3068/2002, 
μετά τις λέξεις «οικείου ανωτάτου δικαστηρίου» προ¬ 
στίθενται οι λέξεις «καθώς και της ρύθμισης της προ- 
ηγουμένης παραγράφου.» 

5. Στο άρθρο 2 του ν. 3068/2002 προστίθεται νέα πα¬ 
ράγραφος 4 ως εξής: 

«4. Οι διατάξεις των άρθρων 2 έως 6 του ν. 3068/2002 
εφαρμόζονται αναλόγως για τον έλεγχο από τα διοικη¬ 
τικά δικαστήρια της συμμόρφωσης της Διοίκησης στις 
αποφάσεις τους.» 

ΕΒΔΟΜΟ ΚΕΦΑΛΑΙΟ 
ΤΡΟΠΟΠΟΙΗΣΗ 

ΤΟΥ ΚΩΔΙΚΑ ΟΡΓΑΝΙΣΜΟΥ ΔΙΚΑΣΤΗΡΙΩΝ ΚΑΙ 
ΚΑΤΑΣΤΑΣΗΣ ΔΙΚΑΣΤΙΚΩΝ ΛΕΙΤΟΥΡΓΩΝ 
ΑΥΞΗΣΗ ΟΡΓΑΝΙΚΩΝ ΘΕΣΕΩΝ ΔΙΚΑΣΤΩΝ 

Άρθρο 57 

1. Η περίπτωση η' του άρθρου 29 του Κώδικα Οργα¬ 
νισμού Δικαστηρίων και Κατάστασης Δικαστικών Λει¬ 
τουργών (ΚΟΔΚΔΛ), που κυρώθηκε με το άρθρο πρώτο 
του ν. 1756/1988 (ΦΕΚ 35 Α'), όπως αντικαταστάθηκε 
με την παράγραφο 1 του άρθρου 39 του ν. 3659/2008, 
αντικαθίσταται ως εξής: 

«η) Ασκεί αίτηση αναιρέσεως ή έφεση υπέρ του νόμου 
στο Συμβούλιο της Επικράτειας, κατά τα άρθρα 53 πα¬ 
ράγραφος 5, όπως η παράγραφος αυτή προστέθηκε με 
την παράγραφο 7 του άρθρου 14 του ν. 3038/2002 (ΦΕΚ 
180 Α'), και 58 παράγραφος 4 του π.δ. 18/1989, όπως η 

παράγραφος αυτή προστέθηκε με την παράγραφο 9 
του άρθρου 14 του ν. 3038/2002. Για το σκοπό αυτό, 
δικαιούται να ζητεί πληροφορίες και στοιχεία από κάθε 
αρχή και δικαστήριο. 

Προκειμένου για δίκες που έχουν προκληθεί κατ’ 
εφαρμογή της περίπτωσης θ' του παρόντος άρθρου, 
το ένδικο μέσο ασκείται σε κάθε περίπτωση. Τα έγ¬ 
γραφα και η όλη διαδικασία της αιτήσεως αναιρέσεως 
ή εφέσεως υπέρ του νόμου δεν υπόκεινται σε κανένα 
τέλος, εισφορά ή παράβολο.» 

2. Η περίπτωση θ' του άρθρου 29 του ΚΟΔΚΔΛ, που 
προστέθηκε με το άρθρο 39 του ν. 3659/2008, αντικα¬ 
θίσταται ως εξής: 

«θ) Ζητεί κατά προτίμηση προσδιορισμό δικασίμου, 
αυτεπαγγέλτως ή μετά από αίτημα που μπορεί να 
υποβληθεί από τους διευθύνοντες τα δικαστήρια, τους 
οικείους δικηγορικούς συλλόγους και τον Πρόεδρο του 
Νομικού Συμβουλίου του Κράτους, για την εκδίκαση 
υπόθεσης που εκκρεμεί σε πρώτο ή δεύτερο βαθμό, 
στην οποία ανακύπτει νομικό ζήτημα που παρουσιάζει 
μείζονα σημασία ή τίθεται σε μεγάλο αριθμό υποθέσεων 
που εκκρεμούν στα διοικητικά δικαστήρια. 

Στην περίπτωση αυτή, η δικάσιμος δεν μπορεί να απέ¬ 
χει περισσότερο από δύο μήνες από την περιέλευση 
στο δικαστήριο του σχετικού εγγράφου. Η απόφαση 
δημοσιεύεται μέσα σε δύο μήνες από τη συζήτηση της 
υπόθεσης. 

Η εκδίκαση των ενδίκων βοηθημάτων ή μέσων, στα 
οποία τίθεται το ίδιο νομικό ζήτημα, αναστέλλεται έως 
τη δημοσίευση οριστικής απόφασης από το Συμβούλιο 
της Επικράτειας. Η αναστολή της διαδικασίας δεν κα¬ 
ταλαμβάνει την προσωρινή δικαστική προστασία.» 

3. Στο άρθρο 4 του ΚΟΔΚΔΛ, προστίθεται παράγρα¬ 
φος 6 ως εξής: 

«6. α) Στα διοικητικά πρωτοδικεία και τα διοικητικά 
εφετεία, στα οποία λειτουργούν τρία τουλάχιστον τμή¬ 
ματα, μπορεί να συνιστώνται, με απόφαση του τριμε¬ 
λούς συμβουλίου διεύθυνσης ή του προϊσταμένου του 
δικαστηρίου, ειδικά τμήματα για την εκδίκαση διαφορών 
που προκύπτουν από την εφαρμογή της νομοθεσίας 
για τους φόρους, τους δασμούς, τις εισφορές, τα τέλη 
και τα συναφή δικαιώματα του Δημοσίου, των Οργανι¬ 
σμών Τοπικής Αυτοδιοίκησης και των λοιπών νομικών 
προσώπων δημοσίου δικαίου. 

Έως το τέλος του δικαστικού έτους, κατά το οποίο 
εκδίδεται η παραπάνω απόφαση, η Ολομέλεια του οι¬ 
κείου δικαστηρίου τροποποιεί αναλόγως τον κανονισμό 
του, σύμφωνα με την περίπτωση α’ της παραγράφου 7 
του άρθρου 14 του παρόντος. 

Στην περίπτωση που δεν εγκριθεί η τροποποίηση του 
κανονισμού, τα ειδικά τμήματα παύουν να λειτουργούν 
από το επόμενο δικαστικό έτος. 

β) Η σύσταση ειδικών τμημάτων σύμφωνα με την προ¬ 
ηγούμενη περίπτωση δεν αποκλείει την εισαγωγή στα 
λοιπά τμήματα του δικαστηρίου ένδικων βοηθημάτων 
και μέσων που αφορούν τις παραπάνω διαφορές. 

γ) Κατά την πρώτη εφαρμογή της παρούσας, η από¬ 
φαση της Ολομέλειας για την τροποποίηση του κανο¬ 
νισμού λειτουργίας εκδίδεται έως το τέλος του δικα¬ 
στικού έτους 2011-2012.» 

Άρθρο 58 

1. Η παράγραφος Γ2 του άρθρου 82 του ΚΟΔΚΔΛ 
αντικαθίσταται ως εξής: 


«2. Το Συμβούλιο Επιθεώρησης εποπτεύει την επι¬ 
θεώρηση και αποτελείται από έναν αντιπρόεδρο του 
Συμβουλίου της Επικράτειας, ως πρόεδρο, και δύο συμ¬ 
βούλους του Συμβουλίου της Επικράτειας, ως μέλη. 

Σε περίπτωση θανάτου, κωλύματος ή αποχώρησης 
του προέδρου ή μέλους του Συμβουλίου, τη θέση του 
καταλαμβάνει ο αναπληρωματικός του μόνο για το υπό¬ 
λοιπο της θητείας του.» 

2. Στο τέλος της παραγράφου Γ4 του ίδιου άρθρου 
προστίθενται τα εξής: 

«Οι επιθεωρητές προέρχονται από διαφορετικά Τμή¬ 
ματα.» 

3. Η παράγραφος Γ5 του ίδιου άρθρου αντικαθίσταται 
ως εξής: 

«5. Για την κλήρωση χρησιμοποιούνται αδιαφανή σφαι¬ 
ρίδια. Αμέσως πριν από τη διενέργεια της κλήρωσης το 
Τμήμα συνέρχεται σε συμβούλιο, προκειμένου να τοπο¬ 
θετηθούν οι κλήροι στα σφαιρίδια, αφού προηγουμένως 
επιδειχθούν σε όλα τα μέλη του συμβουλίου οι κλήροι 
με τα ονόματα των αντιπροέδρων και των συμβούλων 
επικράτειας. 

Κατά τη δημόσια συνεδρίαση, ο Πρόεδρος εξάγει δύο 
σφαιρίδια από την πρώτη κληρωτίδα, που περιέχει τα 
ονόματα των αντιπροέδρων, και εννέα σφαιρίδια από 
τη δεύτερη κληρωτίδα, που περιέχει τα ονόματα των 
συμβούλων. Μετά την εξαγωγή του κλήρου από κάθε 
σφαιρίδιο, ο Πρόεδρος εκφωνεί το όνομα του κληρω- 
θέντος και επιδεικνύει τον κλήρο με το όνομα του κλη- 
ρωθέντος στα λοιπά μέλη του Τμήματος. 

Από τους κληρωθέντες της πρώτης κληρωτίδας, ο 
πρώτος αντιπρόεδρος κατά τη σειρά κλήρωσης αποτε¬ 
λεί το τακτικό και ο δεύτερος το αναπληρωματικό μέλος 
του Συμβουλίου Επιθεώρησης. Από τους κληρωθέντες 
της δεύτερης κληρωτίδας, οι τρεις αρχαιότεροι απο¬ 
τελούν τα μέλη του Συμβουλίου Επιθεώρησης, οι δύο 
πρώτοι τα τακτικά και ο τρίτος το αναπληρωματικό 
μέλος, οι υπόλοιποι τέσσερεις, κατά τη σειρά κληρώ- 
σεως, αποτελούν τους επιθεωρητές των περιφερειών 
της Επιθεώρησης και οι τελευταίοι δύο είναι οι ανα¬ 
πληρωτές των επιθεωρητών. 

Αν κατά την κλήρωση των τεσσάρων επιθεωρητών 
εξαχθεί το όνομα δεύτερου ή περισσότερων συμβούλων 
από το ίδιο Τμήμα, η κλήρωση συνεχίζεται μέχρις ότου 
εξαχθεί το όνομα συμβούλου από άλλο Τμήμα. 

Για την κλήρωση συντάσσεται πρακτικό, που διαβι¬ 
βάζεται στο Υπουργείο Δικαιοσύνης, Διαφάνειας και 
Ανθρωπίνων Δικαιωμάτων και στον Γ ενικό Επίτροπο της 
Επικράτειας των τακτικών διοικητικών δικαστηρίων.» 

4. Η παράγραφος 2 του άρθρου 43 του ν. 3772/2009 
καταργείται και επαναφέρονται σε ισχύ οι διατάξεις της 
παραγράφου Γ11 του άρθρου 82 του ΚΟΔΚΔΛ, όπως η 
παράγραφος αυτή είχε αντικατασταθεί με το άρθρο 3 
του ν. 3514/2006 (ΦΕΚ 266 Α'). 

Άρθρο 59 

1. Η παράγραφος 1 του άρθρου 83 του ΚΟΔΚΔΛ, όπως 
αντικαταστάθηκε με το άρθρο 4 του ν. 3514/2006, αντι¬ 
καθίσταται ως εξής: 

«1. Οι περιφέρειες της επιθεώρησης των τακτικών δι¬ 
οικητικών δικαστηρίων είναι τέσσερις (4) και καθεμία 
από αυτές περιλαμβάνει αντιστοίχως: η Α' τα Διοικητικά 
Εφετεία Αθηνών και Χανιών και τα υπαγόμενα σε αυτά 
πρωτοδικεία, η Β' το Διοικητικό Πρωτοδικείο Αθηνών, η 

Γ' τα Διοικητικά Εφετεία Πειραιώς, Πατρών και Τρίπολης 
και τα υπαγόμενα σε αυτά πρωτοδικεία και η Δ' τα Δι¬ 
οικητικά Εφετεία Θεσσαλονίκης, Ιωαννίνων, Λάρισας και 
Κομοτηνής και τα υπαγόμενα σε αυτά πρωτοδικεία.» 

2. Η ισχύς της προηγούμενης παραγράφου αρχίζει 
στις 16 Σεπτεμβρίου 2011. 

Άρθρο 60 

1. Η περίπτωση β' της παραγράφου 1 του άρθρου 99 
του ΚΟΔΚΔΛ αντικαθίσταται ως εξής: 

«β) ο Αντιπρόεδρος του Συμβουλίου της Επικράτειας 
που προεδρεύει στο Πρωτοβάθμιο Συμβούλιο Επιθεώ¬ 
ρησης του Συμβουλίου της Επικράτειας για τους πα- 
ρέδρους, τους εισηγητές και τους δόκιμους εισηγητές 
του.» 

2. Στην παράγραφο 1 του άρθρου 99 του ΚΟΔΚΔΛ 
μετά την περίπτωση β' προστίθεται νέα περίπτωση γ' 
ως εξής: 

«γ) Ο Αντιπρόεδρος του Συμβουλίου της Επικράτειας 
που προεδρεύει στο Συμβούλιο Επιθεώρησης των τα¬ 
κτικών διοικητικών δικαστηρίων για τους δικαστικούς 
λειτουργούς των διοικητικών δικαστηρίων.» 

Άρθρο 61 

Οι οργανικές θέσεις των δικαστικών λειτουργών των 
Τακτικών Διοικητικών Δικαστηρίων αυξάνονται ως 
εξής: 

1. Από την 1η Ιανουάριου 2011: 

α) των Προέδρων Εφετών κατά τέσσερις και ο συνο¬ 
λικός τους αριθμός ορίζεται σε εξήντα τρεις, 
β) των Εφετών κατά δεκαπέντε και ο συνολικός τους 
αριθμός ορίζεται σε διακόσιους είκοσι, 
γ) των Προέδρων Πρωτοδικών κατά τέσσερις και ο 
συνολικός τους αριθμός ορίζεται σε εκατόν δύο, και 
δ) των Παρέδρων-Πρωτοδικών κατά είκοσι πέντε και 
ο συνολικός τους αριθμός ορίζεται σε τετρακόσιους 
πενήντα δύο. 

2. Από την 1η Ιανουάριου 2012: 

α) των Προέδρων Εφετών κατά τέσσερις και ο συνο¬ 
λικός τους αριθμός ορίζεται σε εξήντα επτά, 
β) των Εφετών κατά δεκαπέντε και ο συνολικός τους 
αριθμός ορίζεται σε διακόσιους τριάντα πέντε, 
γ) των Προέδρων Πρωτοδικών κατά τέσσερις και ο 
συνολικός τους αριθμός ορίζεται σε εκατόν έξι, και 
δ) των Παρέδρων-Πρωτοδικών κατά είκοσι πέντε και 
ο συνολικός τους αριθμός ορίζεται σε τετρακόσιους 
εξήντα επτά. 

3. Από την 1η Ιανουάριου 2013: 

α) των Προέδρων Εφετών κατά τέσσερις και ο συνο¬ 
λικός τους αριθμός ορίζεται σε εβδομήντα ένα, 
β) των Εφετών κατά δεκαπέντε και ο συνολικός τους 
αριθμός ορίζεται σε διακόσιους πενήντα, 
γ) των Προέδρων Πρωτοδικών κατά τέσσερις και ο 
συνολικός τους αριθμός ορίζεται σε εκατόν δέκα, και 
δ) των Παρέδρων-Πρωτοδικών κατά είκοσι πέντε και 
ο συνολικός τους αριθμός ορίζεται σε τετρακόσιους 
ογδόντα δύο. 

ΟΓΔΟΟ ΚΕΦΑΛΑΙΟ 
ΛΟΙΠΕΣ ΔΙΑΤΑΞΕΙΣ 

Άρθρο 62 

1. Επιτροπή που συγκροτείται με απόφαση του Υπουρ¬ 
γού Δικαιοσύνης, Διαφάνειας και Ανθρωπίνων Δικαιω¬ 


μάτων καταρτίζει σχέδιο νόμου για την κωδικοποίηση 
σε ενιαίο κείμενο των διατάξεων περί αρμοδιοτήτων 
των διοικητικών δικαστηρίων. Το σχέδιο υποβάλλεται 
για γνωμοδότηση στην Ολομέλεια του Συμβουλίου της 
Επικράτειας. 

2. Για την πληρότητα της κωδικοποίησης, μπορεί να 
μεταβάλλεται η σειρά, η αρίθμηση και η διατύπωση 
άρθρων και παραγράφων, καθώς επίσης να καταργού- 
νται, εν όλω ή εν μέρει, διατάξεις που είναι περιττές ή 
να προστίθενται νέες, αναγκαίες για την ενότητα της 
κωδικοποίησης. 

Αρθρο 63 

1. Στο τέλος της παραγράφου 2 του άρθρου 145 του 
Κώδικα Δικαστικών Υπαλλήλων που κυρώθηκε με το 
άρθρο πρώτο του ν. 2812/2000 (ΦΕΚ 67 Α') προστίθεται 
εδάφιο ως εξής: 

«Ο δικαστικός υπάλληλος, με αίτησή του που υποβάλ¬ 
λεται έξι μήνες πριν από τη συμπλήρωση τριάντα πέντε 
ετών πραγματικής και συντάξιμης δημόσιας υπηρεσίας 
και του ορίου ηλικίας υποχρεωτικής αποχώρησης, μπο¬ 
ρεί να ζητήσει να παραμείνει στην υπηρεσία έως τρία 
επιπλέον έτη και έως τη συμπλήρωση του 65ου έτους 
της ηλικίας κατ’ ανώτατο όριο. 

Για την αίτηση αποφαίνεται το οικείο υπηρεσιακό 
συμβούλιο με βάση τις υπηρεσιακές ανάγκες.» 

2. Κατά την πρώτη εφαρμογή της προηγούμενης 
παραγράφου η αίτηση υποβάλλεται εντός δεκαπέντε 
ημερών από τη δημοσίευση του παρόντος νόμου. Η πα¬ 
ρούσα παράγραφος έχει εφαρμογή και για όσους έχουν 
αυτοδικαίως απολυθεί από την 1η Ιουνίου 2010. 

3. Αιτήσεις που έχουν υποβληθεί κατά το διάστημα 
από την 1η Ιουνίου 2010 έως τη δημοσίευση του παρό¬ 
ντος, καθώς και αποφάσεις υπηρεσιακών συμβουλίων, 
με τις οποίες έγιναν δεκτές οι αιτήσεις αυτές, θεωρού¬ 
νται έγκυρες. 

Αρθρο 64 

1. Για την ανάθεση υπηρεσιών καθαριότητας, συντή¬ 
ρησης ηλεκτρομηχανολογικού εξοπλισμού και εγκατα¬ 
στάσεων, ανελκυστήρων, εξοπλισμού πληροφορικής, 
μηχανών γραφείου, κλιματιστικών μηχανημάτων, πυρα¬ 
σφάλειας, φύλαξης και κάθε άλλης έκτακτης, συναφούς 
προς τις ανωτέρω, δαπάνης, καθώς επίσης για την προ¬ 
μήθεια γραφικής ύλης, αναλώσιμων υλικών των ως άνω 
μηχανημάτων ή εγκαταστάσεων και ειδών υγιεινής ή 
καθαριότητας, το Ταμείο Χρηματοδοτήσεως Δικαστικών 
Κτηρίων επιχορηγεί ετησίως με απόφαση του Διοικη¬ 
τικού του Συμβουλίου τα δικαστήρια. Η επιχορήγηση 
διατίθεται για την κάλυψη των παραπάνω αναγκών των 
δικαστηρίων της οικείας Εφετειακής Περιφέρειας, με τη 
διενέργεια, κατά περίπτωση, ενιαίων διαγωνισμών. 

2. Γ ια την αντιμετώπιση των αναγκών της παραγρά¬ 
φου 1 ετήσια επιχορήγηση λαμβάνουν επίσης: 

α) το Συμβούλιο της Επικράτειας, 

β) ο Αρειος Πάγος, 

γ) η Γενική Επιτροπεία της Επικράτειας των Διοικη¬ 
τικών Δικαστηρίων, 

δ) το Πρωτοδικείο Αθηνών, και 

ε) το Πρωτοδικείο Θεσσαλονίκης. 

Η επιχορήγηση στον Άρειο Πάγο καλύπτει και τις 
ανάγκες της Εισαγγελίας Εφετών Αθηνών, στη Γ ενική 
Επιτροπεία της Επικράτειας των Διοικητικών Δικαστή- 

ρίων καλύπτει και τις ανάγκες του Διοικητικού Εφετείου 
και του Διοικητικού Πρωτοδικείου Αθηνών, στο Πρωτοδι¬ 
κείο Αθηνών καλύπτει και τις ανάγκες της Εισαγγελίας 
Πρωτοδικών Αθηνών, των Ειρηνοδικείων και των Πται¬ 
σματοδικείων της περιφέρειάς του και στο Πρωτοδικείο 
Θεσσαλονίκης καλύπτει και τις ανάγκες της Εισαγγελί¬ 
ας Πρωτοδικών Θεσσαλονίκης, των Ειρηνοδικείων και 
των Πταισματοδικείων της περιφέρειάς του. 

Η παραπάνω επιχορήγηση στα Πολιτικά Εφετεία κα¬ 
λύπτει τις αντίστοιχες ανάγκες των Υποθηκοφυλακείων, 
των Ιατροδικαστικών Υπηρεσιών, των Εταιρειών Προ¬ 
στασίας Ανηλίκων, καθώς και κάθε άλλης Υπηρεσίας 
αρμοδιότητος Υπουργείου Δικαιοσύνης, Διαφάνειας και 
Ανθρωπίνων Δικαιωμάτων της αντίστοιχης Εφετειακής 
Περιφέρειας. 

3. Την επιχορήγηση διαχειρίζεται τριμελής επιτροπή, 
που ορίζεται για διετή θητεία, από την οικεία Ολομέ¬ 
λεια και για τη Γενική Επιτροπεία της Επικράτειας των 
Διοικητικών Δικαστηρίων από τον Γ ενικό Επίτροπο. 

4. Σε κάθε Δικαστήριο που λαμβάνει ετήσια επιχορή¬ 
γηση συνιστάται Ειδικό Γ ραφείο, το οποίο στελεχώνεται 
σύμφωνα με τα προβλεπόμενα στον οικείο κανονισμό. 

5. Οι δαπάνες για την αντιμετώπιση των αναγκών της 
παραγράφου 1 υπόκεινται σε προληπτικό έλεγχο από 
τον Επίτροπο του Ελεγκτικού Συνεδρίου. 

6. Η διάρκεια των συμβάσεων για την αντιμετώπιση 
των αναγκών της παραγράφου 1 του παρόντος μπορεί 
να είναι μεγαλύτερη του έτους και υπόκεινται σε προ- 
συμβατικό έλεγχο νομιμότητας από το οικείο κλιμάκιο 
του Ελεγκτικού Συνεδρίου, σύμφωνα με τα οριζόμενα 
στην ισχύουσα σχετική νομοθεσία. 

Άρθρο 65 

1. Στο Πειθαρχικό Συμβούλιο των μελών Διδακτικού 
Ερευνητικού Προσωπικού (Δ.Ε.Π.) ή Επιστημονικού Προ¬ 
σωπικού (Ε.Π.), προεδρεύει ο αρχαιότερος από τους 
Προέδρους του Συμβουλίου της Επικράτειας ή του 
Αρείου Πάγου, αναπληρούμενος από το νόμιμο ανα¬ 
πληρωτή του. 

Στη σύνθεσή του μετέχουν ως μέλη: 

α) ένας Αρεοπαγίτης, όταν προεδρεύει ο Πρόεδρος 
του Συμβουλίου της Επικράτειας ή ο αναπληρωτής του, 
ή ένας Σύμβουλος Επικράτειας, όταν προεδρεύει ο Πρό¬ 
εδρος του Αρείου Πάγου ή ο αναπληρωτής του, και 
ένας Σύμβουλος του Ελεγκτικού Συνεδρίου, οι οποίοι 
ορίζονται με δύο αναπληρωτές από τα οικεία δικαστικά 
συμβούλια, 

β) ο Αντιπρύτανης Ακαδημαϊκών Υποθέσεων και Προ¬ 
σωπικού ή ο αντίστοιχος Αντιπρόεδρος του Τ.Ε.Ι. ή ο 
Αντιπρόεδρος της Διοικούσας Επιτροπής του οικείου 
Α.Ε.Ι. και σε περίπτωση κωλύματος ο Αντιπρύτανης Οι¬ 
κονομικού Προγραμματισμού και Ανάπτυξης ή ο αντί¬ 
στοιχος Αντιπρόεδρος του Τ.Ε.Ι. ή το μέλος Δ.Ε.Π. ή Ε.Π. 
της Διοικούσας Επιτροπής που έχει τα περισσότερα έτη 
υπηρεσίας στη βαθμίδα του καθηγητή, του αναπληρωτή 
καθηγητή ή του επίκουρου καθηγητή, και 

γ) ένας Πρύτανης ή Πρόεδρος άλλου Α.Ε.Ι. της χώρας, 
οριζόμενος με τον αναπληρωτή του με απόφαση του 
Υπουργού Παιδείας, Δια Βίου Μάθησης και Θρησκευ¬ 
μάτων. 

Αν παραπέμπεται Πρύτανης ή Πρόεδρος, μετέχει 
στο Πειθαρχικό Συμβούλιο στη θέση του Αντιπρύτανη 
ή Αντιπροέδρου ένας επιπλέον Πρύτανης ή Πρόεδρος, 


οριζόμενος επίσης με τον αναπληρωτή του με από¬ 
φαση του Υπουργού Παιδείας, Δια Βίου Μάθησης και 
Θρησκευμάτων. 

Χρέη γραμματέα του Πειθαρχικού Συμβουλίου ασκεί 
ο Γραμματέας του Συμβουλίου της Επικράτειας ή ο 
νόμιμος αναπληρωτής του. 

2. Η προηγούμενη παράγραφος έχει εφαρμογή και 
στις εκκρεμείς ενώπιον του Πειθαρχικού Συμβουλίου 
υποθέσεις εφόσον κατά τη δημοσίευση του παρόντος 
δεν έχουν εισαχθεί στο Συμβούλιο, σύμφωνα με το άρ¬ 
θρο 5 του από 12/26.7.1933 προεδρικού διατάγματος 
(ΦΕΚ 225 Α'). Διαδικαστικές πράξεις που έχουν τυχόν 
διενεργηθεί παραμένουν ισχυρές. 

Άρθρο 66 

Μετά τον ανακαθορισμό της εδαφικής περιφέρειας 
των δήμων στις Νομαρχίες του Νομού Αττικής, σύμφω¬ 
να με την παράγραφο 2 του άρθρου 1 του ν. 3852/2010 
(ΦΕΚ 87 Α'), δεν θίγεται η κατά τόπον αρμοδιότητα 
των πολιτικών, ποινικών και διοικητικών δικαστηρίων 
Αθηνών και Πειραιώς, η οποία εξακολουθεί να διέπεται 
από τις προγενέστερες του ν. 2240/1994 (ΦΕΚ 153 Α') 
διατάξεις. Η ισχύς του παρόντος άρθρου για την επί¬ 
λυση των διαφορών που γεννώνται κατά τη διεξαγωγή 
των εκλογών της 7ης και 14ης Νοεμβρίου 2010 αρχίζει 
την 1η Νοεμβρίου 2010. 

Άρθρο 67 

1. Το δεύτερο εδάφιο της περίπτωσης β’ της παρα¬ 
γράφου 2 του άρθρου 219 του Κώδικα Διοικητικής Δι¬ 
κονομίας αντικαθίσταται ως εξής: 

«Στην περίπτωση αυτή, η ανακοπή κοινοποιείται, με 
ποινή απαραδέκτου, στον δανειστή του οποίου προ¬ 
σβάλλεται η κατάταξη.» 

2. Η παράγραφος 1 του άρθρου 228 του Κώδικα Διοι¬ 
κητικής Δικονομίας αντικαθίσταται ως εξής: 

«1. Η προθεσμία άσκησης, καθώς και η άσκηση ανα¬ 
κοπής δεν αναστέλλουν την εκτέλεση της προσβαλ¬ 
λόμενης πράξης, εξαιρουμένης της περίπτωσης ε’ της 
παραγράφου 1 του άρθρου 217, κατά την οποία η πράξη 
αναστέλλεται μέχρι να τελεσιδικήσει η ανακοπή κατά 
του πίνακα κατάταξης. 

Στις περιπτώσεις α’, β’ και δ’ του άρθρου 217 και για 
όσο χρόνο εκκρεμεί η ανακοπή μπορεί να υποβληθεί 
από τον ανακόπτοντα αίτηση για την αναστολή της 
εκτέλεσης των προσβαλλομένων πράξεων.» 

3. Στο τέλος της παραγράφου 1 του άρθρου 4 του 
ν. 702/1977 (ΦΕΚ 268 Α'), όπως συμπληρώθηκε και τρο¬ 
ποποιήθηκε με τα άρθρα 24 του ν. 1805/1988 (ΦΕΚ 199 
Α') και 50 του ν. 3659/2008 (ΦΕΚ 77 Α'), προστίθεται νέα 
περίπτωση ζ’, ως εξής: 

«ζ. Η επίδοση αποφάσεων με επιμέλεια του Δικαστη¬ 
ρίου, όπου αυτή προβλέπεται, γίνεται κατά τις διατάξεις 
του Κώδικα Διοικητικής Δικονομίας.» 

4. Σε δίκη ενώπιον του Συμβουλίου της Επικράτειας ή 
άλλου διοικητικού δικαστηρίου επί διαφορών που γεν- 
νώνται από την προσβολή διοικητικών πράξεων που 
αφορούν στην αναγνώριση αλλοδαπού ως πρόσφυγα 
ή δικαιούχου άλλης μορφής διεθνούς προστασίας, έχει 
δικαίωμα να ασκήσει παρέμβαση η Ύπατη Αρμοστεία 
του Οργανισμού Ηνωμένων Εθνών για τους Πρόσφυ¬ 
γες. Με την παρέμβαση μπορεί να διατυπωθούν μόνον 
απόψεις και επιχειρήματα σχετικά με τα τιθέμενα στο 
πλαίσιο της διαφοράς ζητήματα. 

Η παρέμβαση ασκείται με ανάλογη εφαρμογή των 
διατάξεων που ισχύουν στην αντίστοιχη δίκη. 

Η παρέμβαση ασκείται ατελώς και δεν εφαρμόζονται 
στην περίπτωση αυτή οι διατάξεις για τη δικαστική 
δαπάνη. 

Άρθρο 68 

Η αποζημίωση για υπερωριακή απασχόληση κατά τις 
Κυριακές και εξαιρέσιμες ημέρες και νυκτερινές ώρες, 
των μηνών Μαρτίου, Απριλίου, Μάίου, Ιουνίου 2010, που 
οφείλεται στους υπαλλήλους των καταστημάτων κρά¬ 
τησης, καταβάλλεται εντός του έτους 2010 από τις εγ¬ 
γεγραμμένες πιστώσεις του Τακτικού Προϋπολογισμού 
έτους 2010. Η ισχύς του άρθρου αυτού αρχίζει από τη 
δημοσίευση του παρόντος νόμου στην Εφημερίδα της 
Κυβερνήσεως. 


Άρθρο 70 

Η ισχύς του παρόντος αρχίζει την 1η Ιανουάριου 2011, 
εκτός εάν ορίζεται διαφορετικά σε επιμέρους διατά¬ 
ξεις. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 17 Δεκεμβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΟΙΚΟΝΟΜΙΚΩΝ 


Άρθρο 69 

Καταργούμενες διατάξεις 

Από τη θέση σε ισχύ του παρόντος καταργούνταί: 
α) το τελευταίο εδάφιο της παραγράφου 4 του άρ¬ 
θρου 17 του π.δ. 18/1989, όπως ισχύει, 
β) η παράγραφος 2 του άρθρου 2 του ν. 3659/2008, 
γ) η παράγραφος 5 του άρθρου 71 του ΚΔΔ, όπως 
αντικαταστάθηκε με το άρθρο 7 του ν. 3659/2008, 
δ) το τρίτο και το τέταρτο εδάφιο της παραγράφου 
1 του άρθρου 127 του ΚΔΔ, που προστέθηκαν με το 
άρθρο 14 του ν. 3659/2008, 
ε) το άρθρο 273 του ΚΔΔ, 

στ) η παράγραφος 4 του άρθρου 1 του ν. 702/1977, 
ζ) κάθε άλλη ρύθμιση αντίθετη στις διατάξεις του 
παρόντος. 


I. ΡΑΓΚΟΥΣΗΣ Γ. ΠΑΠΑΚΩΝΣΤΑΝΤΙΝΟΥ 


ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

Α. ΔΙΑΜΑΝΤΟΠΟΥΛΟΥ 


ΕΡΓΑΣΙΑΣ ΚΑΙ 
ΚΟΙΝΩΝΙΚΗΣ ΑΣΦΑΛΙΣΗΣ 

Α. ΛΟΒΕΡΔΟΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

X. ΚΑΣΤΑΝΙΔΗΣ 


Θεωρήθηκε και τέθηκε η Μεγάλη Σφραγίδα του Κρά¬ 
τους. 


Αθήνα, 17 Δεκεμβρίου 2010 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

X. ΚΑΣΤΑΝΙΔΗΣ 

